Ўзбекистонга кириш визаси\nБош сахифа - Консуллик масалалари - Ўзбекистонга кириш визаси\nЎЗБEКИСТОН РEСПУБЛИКАСИ ВИЗАСИ\n- Ташкилотнинг расмий бланкида тўлдирилган, ўрнатилган намунадаги Виза талабномаси;\n- evisa.mfa.uz сайтидан олинган электрон анкета;\n- Таклиф қилинаётган шахснинг, ташкилот раҳбарининг ва ташкилотнинг ҳужжатларини топширишга ваколатли ходимининг паспортлари нусхалари;\n- Ташкилотнинг расмий ҳужжатлари нусхалари (лицензия, сертификат, гувоҳнома ва ҳк.)\n- Ташкилот раҳбари ва ваколатли ходимининг ишга жойлашиш тўғрисидаги буйруқлари нусхалари;\n- Ташкилотнинг ваколатли ходими номига берилган ишончнома нусхаси;\n- Виза Тошкент шаҳрининг аеропортида олиниши мўлжалланган ҳолатларда - авиачипта ёки брон нусхалари.\n- Ўрнатилган намунадаги Виза талабномаси;\n- Таклиф қилинаётган ва таклиф қилаётган шахсларнинг паспортлари нусхалари;\n- Ички ишлар органлари томонидан олинган таклифнома рухсатининг асли;\n- Қариндошлик алоқаларини тасдиқловчи ҳужжатлар нусхалари (агар бўлса);\n2 та рангли фотосуръат (паспорт ўлчамида).\nа) Бир марталик визалар учун:\nб) Кўп марталик визалар учун:\nд) Гуруҳ визалари учун (гуруҳда 16 ёшгача бўлган болалардан ташқари камида 10 киши бўлиши лозим):\nБундан ташқари виза бериш пайтида виза расмийлаштириш билан боғлиқ бўлган ҳақиқий ҳаражатларни қоплаш учун йиғимлар ундирилади. Бундай йиғимларнинг миқдори виза расмийлаштирилаётган жойга боғлиқдир (мурожаат қилаётган шахснинг фуқаролигидан қатъий назар).\nИзоҳ: Ўзбекистон Республиксаи билан тегишли икки томонлама шартнома ва келишувлар тузган давлат фуқароларига нисбатан Ўзбекистонга кириш визасини расмийлаштиришнинг бошқача тартиби жорий қилинган бўлиши мумкин.\nБАЪЗИ БИР ДАВЛАТЛАР БИЛАН ВИЗА ТАРТИБИ\n1. Қирғзистон (60 кунгача), Арманистон, Беларус, Грузия, Молдова, Озарбайжон, Қозоғистон, Россия ва Украина билан икки томонлама визасиз режим ўрнатилган.\n2. Австрия, Белгия, Буюк Британия, Франсия, Германия, Испания, Италия, Латвия, Малайзия, Япония ва Швейсария фуқаролари учун виза расмийлаштиришнинг соддалаштирилган тартиби қўлланилади.\nУшбу давлатлар туристларига 1 ойгача бўлган муддатга ва ишбилармонларига 1 йилгача (Малазия ишбилармонларига — 6 ойгача) бўлган муддатга кўп марталик виза берилади. Бунда улардан туристик ваучер ёки Ўзбекистондаги такллиф қилувчи юридик ва жисмоний шахснинг таклифнома билан Ўзбекистон Республикаси Ташқи ишлар вазирлигига мурожаат қилиши талаб этилмайди. Виза 2 иш куни ичида расмийлаштирилади (ҳужжатлар қабул қилинган кундан ташқари).\n3. Кореа Республикаси (60 кунгача), Бразилия, Руминия, Словакия, Туркия ва Венгриянинг дипломатик паспортга эга бўлган фуқаролари учун 90 кунгача бўлган муддатга визасиз режим ўрнатиган. Дипломатик паспортга эга бўлган ва ушбу давлатларнинг дипломатик ваколатхона ёки консуллик муассасаларининг ходими сифатида аккредитациядан ўтган фуқаролари ҳамда уларнинг ойла аъзолари визасиз киришлари ва бутун иш фаолияти давомида бўлишлари мумкин. Бундан ташқари Руминия ва Словакиянинг хизмат паспортига эга бўлган фуқаролари учун ҳам 90 кунгача бўлган муддатга визасиз режим ўрнатилган.\n4. Ўзбекистон ва Япония ўзаро келишув асосида визаларни консуллик йиғимлари ундирмасдан берадилар.


ЯНГИ САЙЛАНГАН ДЕПУТАТЛАР ҚАЧОН ВАЗИФАСИГА КИРИШАДИ? - Ўзбекистон овози газетаси\nОлий Мажлис Қонунчилик палатаси ва маҳаллий Кенгашларга сайланган депутатлар қачондан бошлаб ўз вазифасига киришади, Бош вазир лавозимига номзод кўрсатиш қачон амалга оширилади?\nБу саволлар кўпчиликни қизиқтириши табиий.\nУшбу жараён қуйидаги тартибда амалга ошади:\nБиринчи, Конституцияга асосан, ваколат муддати тугагач, Олий Мажлиснинг Қонунчилик палатаси ва Сенати янги чақириқ Қонунчилик палатаси ва Сенати иш бошлагунига қадар ўз фаолиятини давом эттириб туради.\nИккинчи, Сенат аъзоларининг сайлови Қорақалпоғистон Республикаси Жўқорғи Кенгеси, маҳаллий кенгашлар депутатлари сайланганидан кейин 1 ойдан кечиктирмай ўтказилади.\nСенат аъзолигига номзодлар кўрсатиш Қорақалпоғистон Республикаси Жўқорғи Кенгесининг ҳамда тегишли маҳаллий Кенгашларининг қўшма мажлисида амалга оширилади.\nУчинчи, Қонунчилик палатасининг биринчи мажлиси Қонунчилик палатасига сайловдан кейин икки ойдан кечиктирмай, Сенатнинг биринчи мажлиси эса Сенат шакллантирилганидан кейин бир ойдан кечиктирмай Марказий сайлов комиссиясининг чақириғига асосан ўтказилади.\nБиринчи мажлисларда тегишлича Сенат Раиси ва Қонунчилик палатаси Спикери сайланади, палаталарнинг қўмиталари тузилади ҳамда фаолиятини ташкил этиш билан боғлиқ бошқа масалалар ҳам кўриб чиқилади.\nАйнан шу мажлисдан сўнг янги сайланган депутатлар ва сенаторлар ўз вазифасига киришади.\nТўртинчи, Вазирлар Маҳкамаси янги сайланган Олий Мажлис олдида ўз ваколатларини зиммасидан соқит қилади, бироқ Вазирлар Маҳкамасининг янги таркиби шакллантирилгунига қадар ўз фаолиятини давом эттириб туради.\nВазирлар Маҳкамасининг ўз ваколатларини зиммасидан соқит қилиши янги шакллантирилган Сенатнинг биринчи мажлиси ўтказилган кунда Олий Мажлиснинг палаталарига Бош вазир томонидан ёзма мурожаат бериш орқали амалга оширилади.\nБешинчи, Бош вазир номзоди Қонунчилик палатасига сайловда энг кўп депутатлик ўринларини олган сиёсий партия ёки тенг миқдордаги энг кўп депутатлик ўринларини қўлга киритган бир неча сиёсий партия томонидан таклиф этилади.\nПрезидент тақдим этилган Бош вазир лавозимига номзодни кўриб чиққанидан кейин ўн кун муддат ичида уни Олий Мажлис палаталарининг кўриб чиқиши ва тасдиқлаши учун таклиф этади.\nБош вазир номзоди унинг учун тегишинча Олий Мажлис аъзолари умумий сонининг ярмидан кўпи томонидан овоз берилган тақдирда тасдиқланган ҳисобланади.\nОлтинчи, Вазирлар Маҳкамаси аъзолигига (жумладан, вазирлар, давлат қўмиталари раислари) номзод Қонунчилик палатасидаги масъул қўмита, сиёсий партиялар фракциялари ва депутатлар гуруҳлари томонидан дастлабки тарзда кўриб чиқилганидан кейин Қонунчилик палатасининг мажлисида кўриб чиқилади ва маъқулланади.\nВазирлар Маҳкамаси аъзоси лавозимига номзод унинг номзодини Қонунчилик палатасида кўриб чиқиш ва маъқуллаш чоғида ўзининг тегишли ҳаракатлар режасини тақдим этади.\nЕттинчи, Сенат ва Қонунчилик палатасининг қўшма мажлисларида Президент мамлакат ижтимоий-иқтисодий ҳаётининг, ички ва ташқи сиёсатининг муҳим масалалари юзасидан нутқ сўзлаши мумкин.\nХусусан, яқин кунларда Президентнинг янги шакллантирилган Парламентга анъанавий мурожаатномаси кутилмоқда.\nШунингдек, қўшма мажлисда Вазирлар Маҳкамасининг яқин муддатга ва узоқ истиқболга мўлжалланган ҳаракат дастури эшитилади.\nАдлия вазирлигининг телеграмдаги\n“Huquqiy axborot” канали.


Бош вазир ҳам тадбиркорлар ҳимоясига бош қўшади — Ishbilarmon.uz\n15/05/2019 0 та шарҳ\t162\nЎзбекистон Республикаси Бош вазирининг Тадбиркорлар мурожаатларини кўриб чиқиш қабулхоналари ташкил этилади.\nЎзР Президентининг «Тадбиркорлик фаолиятини қўллаб-қувватлаш ва ҳимоя қилиш тизимини тубдан такомиллаштириш чора-тадбирлари тўғрисида» Фармони қабул қилинди.\nУнга кўра, Ўзбекистон Республикаси Бош вазирининг Тадбиркорлар мурожаатларини кўриб чиқиш қабулхоналари ташкил этилмоқда.\nҚабулхоналар вазифалари қуйидагилардан иборат:\nтадбиркорлик субъектларини ҳамда хорижий инвесторларни, шу жумладан, видеоконференцалоқа воситасида қабул қилиш, шунингдек, сайёр қабуллар ўтказиш;\nтадбиркорлик субъектларининг, шу жумладан, хорижий инвесторларнинг қонуний ҳуқуқлари ва манфаатларига риоя қилинишини таъминлаш;\nтадбиркорликни ривожлантиришга тўсқинлик қилаётган муаммоли масалаларни кўриб чиқиш ва мавжуд бюрократик, шу жумладан, ер участкалари ва бинолар, банк кредитлари ажратиш, рухсат берувчи ҳужжатларни олиш ва бошқа масалалардаги тўсиқларни бартараф этиш;\nтадбиркорликни ривожлантиришга ва чет эл инвестицияларини жалб этишга тўсқинлик қилаётган тизимли муаммоларни мониторинг қилиш, умумлаштириш ва таҳлил қилиш, шунингдек бу соҳадаги қонун ҳужжатларини такомиллаштириш бўйича таклифлар тайёрлаш;\nБундай қабулхоналар ҳар бир туман ва шаҳарларда очилиши ҳамда тегишли давлат хизматлари марказлари биноларида жойлаштирилиши назарда тутилмоқда.\nАввалги мақола Пенсия – бу нафақа эмас! У ишлаб топилади\nКейинги мақола Халқаро валюта жамғармасидан Ўзбекистон учун саккиз тавсия\nБожхона йиғимлари ставкаси ўзгартирилиши кутилмоқда\nКўп хонадонли уйларда электрон бошқарув жорий этилади\nЎзбекистонда 1 августдан иш ҳақи ва пенсиялар ҳажми оширилади\n2019 йилдан кечиктирилган солиқлар учун пенялар оширилади\nHot Ташқи савдо: камроқ сотиб, кўпроқ харид қиляпмиз\nОзиқ-овқат маҳсулотларининг минимал-максимал нархлари\nМубин Мирзаев: рақобат муҳитини бузувчи барча имтиёзлар бекор қилинади\nКўчатчилар солиқлардан озод қилинганидан хабарингиз борми?\nЭнергия самарадорлиги мажбурий меъёрга айланади\nҚуёш батареяларидан фойдаланувчилар ер солиғи тўламайдилар\nЎзбекистон – рус автомобилларининг асосий харидори


Питер Чех "Арсенал"да 2та кубок ютишга улгурди\n09:46 / 27.07.2015\nEmirates cup мусобақасининг иккинчи кунида мусобақа мезбони “Арсенал” клуби “Вольсфург” билан учрашув ўтказди. Тео Улкотт иккинчи бўлим бошида киритган ягона тўп “тўпчилар”га ғалаба келтирди.\nЯна бир учрашувда мусобақа биринчи кунида ғалабага эришган “Вильярреал” бу сафар “Лион”ни ҳам мағлуб этишни уддалади.\nАйни дамда мусобақанинг ўзига хос очко ҳисоблаш тизимгига кўра, "Арсенал"да 2та ўйиндан кейин 13 очко жамғарди ва биринчи ўринни эгаллади. (2та ғалаба учун 6 очко ва ҳар бир гол учун биттадан очко). Биринчи турда жамоа "Лион"ни 6:0 ҳисобида мағлуб этганди.\nИккинчи ўриндаги "Вильярреал"да эса 10 очко бор (2та ғалаба учун 6 очко ва "Вольфсбург" ва "Лион" жамоалари дарвозаларига киритилган 4та тўп учун 4 очко).\nҚайд этиш жоизки, бироз олдинроқ Сингапурда ўтказилган ўртоқлик мақомидаги турнирда ҳам "Арсенал" ғалаба қозонганди. Жамоага янги қўшилган Питер Чех Осиёдаги турнир ва Emirates cup финалида майдонга тушиб, 2 ўйиндаги иштироки учун 2та кубокка эга бўлди.\nАРСЕНАЛ – ВОЛЬФСБУРГ 1:0 (0:0)\nГол: 1:0 – Тео Уолкотт 50.\nВИЛЬЯРРЕАЛ – ЛИОН ( 2:0 (1:0)\nГоллар: 1:0 – Сориано 31, 2:0 – Баптистао 54.


Мамлакатда номи чиққан хонанда ва продюссерлар чақирилган йиғилиш “Қатъий тартиб интизом ва шахсий жавобгарлик санъаткорларнинг асосий фазилатига айлансин” деган ном остида бўлиб ўтган.\n“Ўзбекконцерт” давлат муасссасаси директори Азамат Ҳайдаров эса ўз сўзида, “рамкадан” чиққан санъаткорларни тақиқлаш сиёсати давом этишини айтди.\n“Хурматли хонандалар, халқимизда ҳамма ўз ишини қилсин, деган гап бор. Сиёсатчи сиёсат билан, деҳқон деҳқончилиги билан” деди қатъий оҳангда ашулачиларнинг янги идорасига рахбар бўлиб келган эски амалдор.\nҲайдаров ўз нутқида шунингдек, “чала шоирларга шеър буюртма қилиб”, давлат раҳбари фаолияти билан боғлиқ нарсаларни клипларга монтаж қилиш, ҳеч қандай яхшиликка олиб келмаслиги ҳақида, уларнинг тақиқлаш ҳақида гапирган.\n“Мана шу ишни қилганларнинг тақдири нима билан тугади, ўзларингиз кўрдинглар. Саҳнани соғинганлар қанақа аҳволга тушди? Қанча йиллар саҳнага чиқа олмай юрди. Мана шулар бизга сабоқ бўлиши керак, дарс бўлиши керак. Кўз ўнгимизда бўлди шу нарсалар. Бошқа мамлакатларни мақташлар, айрим нарсаларга учиб, Ўзбекистонни унутиб қўйишлар. Мана шу нарсалар тақиқланади, чек қўямиз!” деди ўз нутқида “Ўзбекконцерт” давлат муасссасасига директори Азамат Ҳайдаров.Йиғилиш ўтаётган залнинг энг четида, хамманинг ортида ўтирган қўшиқчи Дилфуза Исмоиловага сўз берилмаган.\ndata-title="“Султонимиз омон бўлсин!” қўшиғи тақиқланди" data-description="«Ўзбекконцерт» бирлашмасида президент девонидан келган вакил иштирокида ўтказилган шошилинч йиғилишда ижтимоий тармоқда пайдо бўлган “Султонимиз омон бўлсин!” қўшиғи кескин ..." data-image="https://eltuz.com/wp-content/uploads/2017/06/r624221.jpg" data-url="https://eltuz.com/video/200226/" data-services="facebook,odnoklassniki,twitter,telegram" data-counter="ig">


ОАВ: Ироқ ҳукумати Бағдод портлашларидан сўнг, беш нафар маҳбусни қатл этди\n00:40 / 05.07.2016\nИроқ ҳукумати 200 нафардан зиёд кишининг ўлимига сабаб бўлган Бағдоддаги портлашдан сўнг, беш нафар маҳбусни қатл этди. Бу ҳақда Ироқ адлия вазирлиги маълумотига асосланиб, “Франс Пресс” агентлиги маълум қилмоқда.\nАввалроқ Ироқ бош вазири Ҳайдар ал Абадий мамлакатда террорчиликда гумон қилиниб, ҳибсга олинганларнинг барчасини зудлик билан қатл этиш тўғрисида фармон берган эди.\nЭслатиб ўтамиз, 3 июль кунига ўтар кечаси Ироқ пойтахтининг Каррада тумани аҳолиси шу ҳафта нишонланадиган Рамазон ҳайитига тайёргарлик кўриш мақсадида бозорлик қилишга чиққанди. Бу кишиларнинг кўпчилиги террорчилар ҳужуми қурбонига айланишди.\nҲайдар ал Абадий


12:51 16.01.2020 (Янгиланган 12:54 16.01.2020)\nТаниқли дизайнер Нариман Григорян ўлимига доир янги тафсилотлар пайдо бўлди – бу Instagram’даги сирли пост.\nТОШКЕНТ, 16 янв – Sputnik. Таниқли дизайнер Нариман Григорян ўлимига доир янги тафсилот пайдо бўлди: Repost.uz нашри ёзишича, Наримон Григорян жасади топилганидан 3 кун аввал ўлдириб кетилган.\n"Нариман 2020 йил 11 январда ўлдирилган бўлса, бироқ Григоряннинг Instagramдаги расмий саҳифасида 12 январь куни пост эълон қилинган", – дейилади хабарда.\nПост остида "Воскресная киношка" деб ёзилган. Эҳтимол, Instagram саҳифасини унинг менежери юритган, пост қўйилганда, у дизайнер ўлганлигини билмаган.\n2020 йил 14 январь куни соат 11:50 ларда Яшнобод тумани ИИО ФМБ навбатчилик қисмига келиб тушган хабарга кўра, Яшнобод туманида жойлашган хонадоннинг меҳмонхонасидан, ушбу хонадонда ижарада истиқомат қилиб келган 1985 йилда туғилган А.Н. (Нариман Григорян) нинг мурдаси қотиллик аломатлари билан топилган.\nНариман Григорян - хореограф, дизайнер ва модельер, "Nariman Grigoryan" брендининг асосчиси. У 2004 -2008 йилларда Ўзбекистон рақс академиясида таҳсил олган.\n19:51 06.08.2020 (Янгиланган 19:52 06.08.2020)\nАёл Фарғонадан бўлиб, вақтинчалик пойтахтнинг Олмазор туманида яшаб келгани аниқланди, деб хабар қилади Тошкент Ички ишлар бош бошқармаси\nТОШКЕНТ, 6 авг - Sputnik. Тошкент шаҳар ИИББ матбуот-хизмати Олмазор туманида электр узатиш тармоғига чиқиб, барчани ўз жонига қасд қилиш билан қўрқитган аёл акс этган видео юзасидан шарҳ берди.\nМаълум бўлишича, бугун, 6 август куни Олмазор туманида хизмат олиб борган профилактика инспекторлари А. Каримов ва З. Жабборбергановлар ҳамда патруль-пост хизмати автоэкипажи ходимлари Кичик халқа йўли кўчасида юқори вольтли электрузатиш тармоғи устунига чиқиб олган аёлни кўриб қолишган.\nАёл атрофдагиларга ўзини тепадан ташлаб, ўз жонига қасд қилмоқчилигини айтган.\nИИББ ходимлари шу атрофда бўлган Сергели тумани 8-сон ёнғин-қутқариш қисми мутахассиси сафдор Шерзодбек Нурмуҳамедов билан аёлнинг ёнига чиқиб, уни пастга туширгач, Олмазор тумани ИИО ФМБ 6-сон ИИБга етказишган.\nАёлнинг шахси аниқланган: у Фарғона вилоятидан бўлган 36 ёшли Д.У. вақтинчалик пойтахтнинг Олмазор туманида яшаб келган. Ҳозирги вақтда психолог аёл билан иш олиб бормоқда.


ССВ: Коронавирусга чалинганлар сони 165 минг нафарга яқинлашди\n22 октябр 2021, Тошкент вақти: 08:38\nЎзбекистонда коронавирус инфекцияси қайд этилганлар сони, 2021 йил 12 сентябрь ҳолатига кўра, 164 минг 890 нафарни ташкил этган.\nСоғлиқни сақлаш вазирлиги маълумотига кўра, якшанба куни мамлакат бўйлаб 526 киши коронавирусга чалинган.\nКеча кун бўйи саккиз вилоят ва Тошкент шаҳрида 644 киши тузалиб, соғайганларнинг умумий сони 157 минг 139 нафарга етган.\nССВ ўтган кеча-кундузда коронавирусга чалинган беморлардан яна 6 нафари вафот этиб, коронавирус қурбонлари сони 1 минг 159 нафарга етганини қўшимча қилган.\nВазирлик қайдича, 12 сентябрь куни яна 96 нафар кишида пневмония аниқланган, 5 июлдан бери эса 25 минг 478 киши пневмонияга чалинган. Булардан 19 минг 822 нафари соғайиб чиққан, 205 нафари эса вафот этган.


17 май 2022, Тошкент вақти: 16:42\nҲуқуқ ҳимоячиси Баҳром Ҳамроев Россия президенти аппарати олдидаги пикетда - 2018 йил\nЎзбекистонлик ҳуқуқ фаоли Баҳром Ҳамроев Россия фуқаролигидан маҳрум этилиши мумкин. Москва вилоятининг Люберци шаҳар прокуратураси ўзбек фаолини “фуқаролик ҳолатини расмийлаштириш ҳужжатларини қалбакилаштирганликда” айбламоқда.\nОзодлик билан суҳбатда Баҳром Ҳамроев ўзига қарши давом этаётган босимларни Навальний намойишларида иштирок этгани, сиёсий фаолияти ва муҳожирлар ҳуқуқларини ҳимоя қилиб келгани билан боғламоқда.\nОхирги пайтларда Россияда иш олиб борган бир қанча ҳуқуқ ҳимоячиси ФСБ талаби билан фуқароликдан маҳрум этилгани ёки депортация қилингани маълум.\nПрокуратура ишни судга оширди\nМосква вилоятининг Люберци шаҳар прокуратураси Москвада фаолият юритаётган “Мемориал” инсон ҳуқуқлари маркази аъзоси, “Ёрдам” инсон ҳуқуқлари ташкилоти раҳбари Баҳром Ҳамроевни фуқароликдан маҳрум қилиш талаби билан судга мурожаат қилгани тўғрисида хат юборди.\nОзодлик билан суҳбатлашган ҳуқуқ фаоли прокуратурадан юборилган даъво аризасида уни “Ўзбекистон фуқароси” эканига урғу берилгани, ваҳоланки у СССР паспорти билан юрганини билдирди.\n- Люберци прокуратураси 1995 йилда мен гўё “фуқаролик олиш мақсадида” бир татар аёлга уйланганимни ковлаб топибди. 25 йил ўтиб, у аёл даъво қиляпти экан давлат органлари билан бирга мени “ноқонуний олган гражданствони”, деб. Аслида, мен охирги бир неча йилда ФСБ террорчилик ва экстремизмда ноҳақ айблаётган кўплаб одамларни ҳимоя қилишда иштирок этиб келаман.\nИккинчидан, мен Навальний ҳимоясига уюштирилган коррупцияга қарши сўнгги митингларда фаол қатнашганим ҳам уларнинг тоқатини тоқ қилди, менимча. Қолаверса, мен Мирзиёевни очиқчасига танқид қилиб келаман. Мен ҳеч қачон Ўзбекистон граждани ҳам бўлмаганман. Уларнинг асл мақсади - мени сиёсий мухолифатдаги фаолиятим учун Ўзбекистонга топширишдир, - деди Баҳром Ҳамроев.\nОзодликка тақдим этилган Люберци шаҳар прокуратураси ҳужжатига кўра, 1995 йилда Баҳром Ҳамроев Москва вилоятида яшовчи С.М. билан расмий давлат қайдидан ўтиб яшаган, улар никоҳи 1999 йилда суд қарори билан бекор қилинган.\nДавлат идораси расмийлари айбловида ҳуқуқ фаоли бу никоҳ ёрдамида 1996 йилда Россия ватандошлигини қўлга киритгани ва бу “факт Ҳамроевнинг фуқаролик олишда қалбаки ҳужжатларни тақдим этгани” дея баҳоланаётганини кўриш мумкин.\nОзодликка маълум бўлишича, прокуратура даъво аризасини Люберци шаҳар судига 4 феврал куни топширган ва ўша куниёқ ариза нусхасини гумонланувчига юборган.\nБироқ ҳуқуқ фаоли ҳимоясини таъминлаётган адвокатлар прокуратура ўз аризасида Баҳром Ҳамроев ва С.М. ўртасидаги никоҳ “қалбаки” деб айтилаётганига бирорта жўяли исбот-далил келтирилмаганига эътибор қаратмоқда.\nБ.Ҳамроев эркин сайловлар учун норозилик митингида ҳибсга олинганлар қаторида, 03.05.2019\nОзодлик билан суҳбатлашган ҳимоячи Тимофей Широков сўзларича, “фуқароликдан маҳрум қилиш” усули бир неча бошқа ҳуқуқ фаоли, сиёсий етакчи ва дин намояндаларига нисбатан ҳам қўлланилганини гапирар экан, уни ФСБнинг “босим қуроли”, деб атади.\n- Бу жуда жиддий айблов. Охирги пайтларда амалга оширилган бу каби ишларни ҳисобга олсак, Ҳамроевни ҳақиқатан фуқароликдан маҳрум этишлари ва, энг хатарлиси, Ўзбекистонга депортация қилишлари мумкин. Паспорти тортиб олиниб, Тожикистонга чиқариб юборилган Каромат Шарипов ишини мисол келтиришим мумкин.\nУлар шу тариқа “номақбул шахсларни” мамлакатдан чиқариб юбормоқда. Айниқса, Россияда юзага келган репрессив вазиятни ҳисобга олган ҳолда. 25 йил олдинги ишни кўтариб, унга “ноқонунийлик” тусини бериш кимга зарур бўлиб қолибди, дейсиз?! Шунча йил кўрмаган нарсасини кўриб қолгани ажабланарли. Шубҳасиз, бу унинг сиёсий ва ҳуқуқ ҳимоясидаги фаолияти билан боғлиқ. Аслини олганда, шу тариқа истаган россияликни фуқароликдан чиқариб, унга бўлмаган айбловларни илиш мумкин, - деди ҳуқуқ ҳимоячиси.\nАдвокат Широков Ўзбекистон томони Баҳром Ҳамроевга фуқаролик берганини тасдиқловчи ҳужжат юборса вазият янада мураккаблашиши мумкинлигини билдирди.\nАйтиш жоизки, 2017 йил охирида Подмосковьенинг айнан Люберци шаҳар суди тожикистонлик таниқли ҳуқуқ фаоли “Тожикистонлик меҳнат муҳожирлари” ҳаракати раҳбари Каромат Шариповни фуқароликдан маҳрум этиб, уни Тожикистонга чиқариб юбориш тўғрисида қарор чиқарган эди.\nТожик мигрантлари ҳимоячиси сифатида Россияда ном қозонган 57 яшар Каромат Шарипов 2020 йилда Тожикистонда вафот этиб, ўша ерда дафн этилди.\nМаълум бўлишича, вазиятдан хабар топган “Мемориал” инсон ҳуқуқлари ҳимояси ташкилоти прокуратуранинг Баҳром Ҳамроевни фуқароликдан маҳрум этиш талабига ўз қаршилигини билдириб, очиқ хат тайёрламоқда. Ҳуқуқ фаоли иши юзасидан хат давлат идоралари, жумладан омбудсман Татьяна Москалькова, халқаро ташкилотлар - Human Rights Watch, Amnesty International, Frontline ва бошқаларга жўнатилгани айтилди.


Болани эмизиш она соғлиғи учун қандай аҳамиятга эга?\nСаломатлик 15 октябр 2020 114\nДунёга келган чақалоқнинг ҳар томонлама соғлом ва дуркун бўлиб улғайишида она сути билан озиқлантиришнинг аҳамияти беқиёс. Соғлиқни сақлаш вазирлиги бош неонатологи, Республика ихтисослаштирилган педиатрия илмий-амалий тиббиёт маркази директори ўринбосари, тиббиёт фанлари доктори Камола Солиҳова билан суҳбати айни шу мавзуга бағишланади.\n— Она сутининг фарзанд саломатлигида тутган ўрнини қандай изоҳлайсиз?\n— Она сути боланинг соғлом ва баркамол бўлиб ривожланиши учун муҳим озуқадир. Унинг таркибида юздан зиёд фойдали микроэлементлар бор. Улар боланинг тўйиб озиқланиши учун етарли, ҳатто сув ўрнини босади. Қолаверса, она сути иммуноглобулинга бой бўлиб, иммунитетни мустаҳкамлайди, чақалоқни турли инфекциялардан ҳимоялайди, онадан болага иммунитет ўтишини таъминлайди.\nБуюк аллома бобомиз Абу Али ибн Сино она сутининг беқиёс фойдали жиҳатларини инобатга олиб, уни қуёш нурига қиёслайди. Замонавий тиббиётда ҳам она сутининг шифобахш хусусиятлари алоҳида эътироф этилади. Жаҳон соғлиқни сақлаш ташкилоти чақалоқларни она сути билан боқиш бўйича 10 қадам тамойилини тарғиб этиб келяпти. Жумладан, мамлакатимиз ҳам ушбу ташаббусга қўшилиб, бу борада тарғибот-ташвиқот ишлари олиб бормоқда.\n— Эмизиш даврининг муваффақиятли ўтиши учун қандай қоидаларга амал қилиш керак?\n— Биринчидан, бола туғилиши билан илк ярим соат ичида болани эмизиш керак. Туғруқ мажмуаларида бу масалага жиддий эътибор қаратилади. Она-бола уйига қайтгач, болани кўкрак сути билан озиқлантириш жараёнини кузатиш, бу борада онага маслаҳат ва тавсиялар бериб бориш патронаж ҳамширалар зиммасига ҳам катта масъулият юклайди. Бунинг учун сиз, патронаж ҳамширалар қуйидаги муҳим қоидаларни билишингиз шарт:\n- чақалоқни соатга қараб эмас, чақалоқ талаб қилганда (тез-тез) эмизиш керак;\n- янги туғилган чақалоқларни 3-3,5 соат оралиқда озиқлантиришни амалга ошириш мураккаб. Чақалоқнинг ошқозон ҳажми тез-тез ва кам миқдорда озуқа қабул қилишга мослашган, бир вақтнинг ўзида 150-200 милли литр сутни қабул қилиши физиологик тўғри келмайди. Шунинг учун янги туғилган чақалоқ биринчи ойларда кўкракни тез-тез, кеча-кундуз давомида 10-15 мартагача талаб қилади;\n- она ва бола доимо бирга бўлишини тавсия қилинг. Она тафтини ҳис қилиб ухлаш бола руҳияти учун жуда фойдали. Бу она сути яхши ишлаб чиқилишига ҳам катта ёрдам бўлади. Эмизиш пайтида, бир-бирига яқин иккита инсон ўртасида эмоционал алоқа ўрнатилади, бу гўдакка ҳимояланганлик, қулайлик ва хотиржамлик ҳиссини бахш этади. Агар бола ҳафтасига тахминан 150 грамм вазн йиғаётган бўлса, бу унинг кўкракни меъёрида эмаётгани белгиси дейиш мумкин.\n— Болани эмизиш она соғлиғида қандай аҳамиятга эга?\n— Бу она соғлиғи учун ҳам катта фойда келтиради. Аввало, кетма-кет ҳомиладорликнинг олди олинади. Онанинг кўкрак ва бачадон саратони, артрит ва юрак-қон томир касалликларига чалиниш эҳтимоли камаяди, шунингдек, эмизикли она ортиқча вазнни тез йўқотади. Жаҳон соғлиқни сақлаш ташкилоти мутахассисларининг таъкидлашича, кўкрак сутининг йўқлиги ёки унинг етишмаслиги шунчаки болани кўкракка нотўғри тутиш ва мунтазам эмизмаслик оқибати, холос. Лактациясиз, яъни сут келмайдиган оналар бўлмайди (95 фоиз аёлларда кўкрак сути меъёрда ишлаб чиқилади).


Бемор зиёрати Роббим зиёрати – .:: Xadicha.uz\nБемор зиёрати Роббим зиёрати\nҲозирги жадаллашиб бораётган замонимзда инсонлар ўртасида юзага келадиган муносабатлар шунчаки юзаки, оддий равишда олиб борилаётгани барчамизга маълум. Чунки кўпчилик ўзи билан бандлиги, бошқаларга вақт орттира олмаётганини, ишлари шошилинч равишда эканлигини рўкач қилади. Шунга биноан айни пайтда биз мусулмонлар эътибор бермаётган масалалардан бири беморларни зиёрат қилиш. Ушбу суннат тарк этилиши сабабли одамлар орасидаги бир-бирига бўлган бепарволиклар ортиб бормоқда, бемор зиёрати улкан ажрлар келтирувчи амал экани унутилмоқда.\nАбу Ҳурайра р.а дан ривоят қилинади Росулуллоҳ ﷺ дедилар: «Мусулмоннинг мусулмондаги ҳаққи 5тадир: Саломга алик олиш, касални зиёрат қилиш, жанозага эргашиш, чақириққа ижобат қилиш, акса урганга соғлик тилаш». (Муттафақун алайҳ)\nУшбу ҳадисда мусулмонлар учун фарзи кифоя бўлган ҳақлар саналиб, улар орасида бемор зиёрати ҳам бор экан, ушбу амалларни адо этишимиз ила Роббимиз буйруқларига итоат этган бўламиз.\nАбу Ҳурайра р.а дан ривоят қилинади: Росулуллоҳ ﷺ дедилар: “Албатта, Аллоҳ таоло қиёмат куни шундай дейди: “Ей одам боласи касал бўлдим мени зиёрат қилмадинг. У дейди: Эй Роббим оламлар Роббиси бўлганинг ҳолда Сени қандай зиёрат қиламан? У зот айтади:Фалончи бандам касал бўлганини билмадингми,уни зиёрат қилмадингми?Агар уни зиёрат қилсанг, уни ҳузурида Мени топишингни билмадингми?Ей одам боласи оч қолдим ,сен мени таомлантирмадинг. У дейди: Эй Роббим оламлар Роббиси бўлганинг ҳолда сени қандай таомлантираман?У зот айтади:фалончи бандам оч қолганини билмадингми,уни таомлатирмадингми? Агар уни таомлантирсанг, уни ҳузурида Мени топишингни билмадингми? Эй одам боласи чанқадим ,сен мени қондирмадинг. У дейди: Эй Роббим оламлар Роббиси бўлганинг ҳолда сени қандай қондираман?У зот айтади:фалончи бандам чанқаганини билмадингми,уни қондирмадингми? Агар уни қондирсанг, Мени уни ҳузурида топган бўлардинг». (Муслим ривояти)\nАллоҳ таолодек буюк зотни зиёрат қилиш ҳаммага ҳам насиб этавермайди ва умумий олиб қаралганда биз қила олмайдиган амалдек кўринади. Аммо ушбу неъматга етишнинг осон йўлини бизга Ҳабибимиз Росулуллоҳ ﷺ ўргатдилар. Озгина вақтимизни аямасдан ушбу ишга қўл урсак эди, иншаа Аллоҳ роббимиз зиёратига етишар эдик. Ва беморни олдида ўтирганимизда жаннат неъматлари ичида бўлар эдик.\nСавбон р.а дан ривоят қилинади Росулуллоҳ ﷺ дедилар: «Албатта бир мусулмон биродарини бориб кўрса қайтгунича жаннат хурфасида бўлади». (Муслим ривояти)\nЖаннат хурфаси- жаннатдаги мевалар ёки жаннатдаги истаган меваси уники бўлиши\nЯна бир ҳадисда шундай дейилади: Али р.а дан ривоят қилинади Росулуллоҳ ﷺ шундай деганларинни эшитдим: «Бир мусулмон мусулмонни тонгда зиёрат қилса 70 минг фаришта кеч киргунча уларга саловат айтади ва жаннат хурфаларида бўлади».( Термизий ва Абу Довуд ривояти)\nФаришталар саловатлари ёғилиб туган инсонлар нақадар бахтли! Беморларни зиёрат қилиш бизни ана шу бахтга етишишимиз сабабларидан биридир.\nАбу Ҳурайра р.а дан ривоят қилинади: Росулуллоҳ ﷺ дедилар: «Ким беморни зиёрат қилса, осмондан бир нидо қилувчи: Сен пок бўлдинг, юрган йўлларинг ҳам пок бўлди ва жаннатдан манзилингни эгалладинг» дейди .\nИслом беморлар ҳолидан хабар олишни ана шундай муҳим ишга айлантирган.\nЖобир р.а дан ривоят қилинади: Росулуллоҳ ﷺ дедилар: ким касал кўргани борса ўтиргунича раҳматнинг ичида бўлади. Агар ўтирса раҳматнинг ичида сузиб юради. (Молик ва Аҳмад ривояти)\nУшбу ҳадислар ислом дини енгилчилик дини эканини, кишилар бемор зиёрати билан анча савоблар ва неъматларга эга бўлишликни баён қилиб бермоқда. Бемор кўргани броган киши учун бундан ортиқ яна қандай мукофот бўлиши мумкин? Шунингдек, беморни кўргани борганда унинг одобларига ҳам алоҳида риоя қилиш лозим бўлади. Беморга шифо тилаш, уни хурсанд қилиш, олдида кўп ўтириб, уни уринтириб қўйишдан сақланишлик, баланд овозда гаплашмаслик, бемор кўнгли тусаган нарсалардан олиб бориш ислом одобларидан ҳисобланади.\nИбн Аббос р.а дан ривоят қилинади. . Набий ﷺ : “Қайси бир мусулмон банда ажали етмаган беморни кўргани борса, 7 марта “Улуғ Аллоҳдан, улуғ Аршнинг Роббисидан сенга шифо беришини сўрайман” деса,(бемор) албатта офиятланур” дедилар. (Термизий ва унинг 2 соҳиби ривояти)\nИбн Аббос р.а дан ривоят қилинади: «Набий ﷺ бир бемор кишини зиёрат қилдилар ва унга: нима хоҳлайсан? дедилар. у: Барра нон хоҳлайман деди. Шунда Набий ﷺ: кимда барра нон бўлса биродарига олиб келсин дедилар сўнг айтдилар: Агар сизлардан беморингиз бирор нарса хоҳласа уни таомлантиринг». (Ибн Можа ривояти)\nИслом беморлар ҳолидан хабар олишни ана шундай муҳим ишга айлантирган. Чунки бу иш бемор учун, шахсий алоқаларни ҳамда жамиятни мустаҳкамлаш учун ғоят зарурдир. Биз ўз динимиз кўрсатмаларига амал қилиб, беморларимизни ўз вақтида кўргани борсак, ҳар томонлама фойдали бўлади.\nХадичаи Кубро аёл-қизлар ислом


Ўзбек тили » Страница 63 » Хоразм вилояти ҳокимлиги\nХоразм вилояти ҳокимлиги » Ўзбек тили » Страница 63\nХивадан Тошкентга автобус қатнови йўлга қўйилди.\nХоразм вилояти аҳолисига транспорт хизматини янада яхшилаш ҳамда туризм соҳасини ривожлантириш мақсадида Ўзбекистон Республикаси Транспорт вазирлиги Хоразм вилояти транспорт бошқармаси томонидан яна бир хайрли ишга қўл урилди.\n22 октябрдан "Хива-Тошкент" йўналишига замонавий “YUTONG” русумли катта ҳажмли автобуслар 2 та ҳаракат жадвали асосида қатновларни йўлга қўйди. Мазкур автобуслар ҳар куни Хива шаҳридан 1-график асосида соат 11-00да, 2-график асосида соат 16-00да ҳаракатни бошлайди.\nАвтобусларнинг санитар ҳолати мунтазам назорат остида бўлади. Йўналиш бўйича ҳаракатланиш вақти 1050 км масофани 17 соатда босиб ўтади. Чипта нархи 1 йўловчи учун бир томонга 115 минг сўмни ташкил этади (автобус 51 та ўринга эга).\nЭндиликда Хива шаҳри аҳолиси ва сайёҳлар Тошкент шаҳрига бориш учун Урганч шаҳрига боришига ҳожат қолмади. Улар барча қулайликларга эга бўлган шинам автобуслар хизматидан фойдаланадиган бўлишди.\nҲоким “Нобель” муқобили – "Гузи" мукофоти совриндори билан учрашди\nФ.Эрманов илк бора ўзбекистондан "Гузи" мукофоти совриндори деб топилган элдошимиз Бобур Эгамберганов билан учрашди. Бобур Эгамберганов ёшларни ижодий ва интеллектуал қобилиятини қўллаб-қувватлаш бўйича ғолиб деб топилди.\nВилоят ҳокими мамлакатимизда ёшларнинг фаоллигини ошириш, уларга кўрсатилаётган эътибор ва ғамхўрлик, пухта билим олиш, касб-ҳунар эгаллаш, ўз иқтидор ва салоҳиятларини тўлақонли намоён этишлари учун кенг имконият яратилаётгани, ёшларни ҳар доим қўллаб-қувватлаши ва муаммоларни бартараф этишга тайёрлигини билдирди..\nКейинги пайтларда ижтимоий тармоқларда кенг муҳокамага сабаб бўлаётган Шовот туманидаги таъмирталаб йўллар тўғрисида қуйидагиларни маълум қиламиз.\nШовот тумани маҳаллий аҳамиятидаги умумфойдаланувдаги 4К981 “Шовот темир йўл станцияси –Ижтимоят қ.- Ўзбекистон қ.” 0-21 км узунликдаги автомобиль йўли ҳозирги кунда таъмирталаб аҳволда. Ушбу автомобиль йўли 2020 йилда умумфойдаланувдаги автомобиль йўлларини жорий таъмирлаш учун ажратиладиган маблағлар ҳисобидан таъмирланади.\nХоразм вилояти ҳокимлиги вилоятнинг автомобиль йўлларидаги камчиликларини доимий равишда назоратга олиб, аҳолидан келаётган мурожаатларни ҳам ўрганиб шу юзадан амалий ишларни бажармоқда, шунингдек, автомобиль йўлларидаги камчиликларни бартараф қилиш бўйича воҳа аҳолисига барча маълумотлар тақдим қилиб борилади.\nФайлни юклаб олиш: 664k.pdf [472,56 Kb] (Юклаб олишлар сони: 12)\nВилоятимизда байрам тадбирларининг асосий қисми жорий йилнинг 21 октябрь куни эрталаб Хонқа туманида жойлашган Алишер Навоий ҳайкали пойига гул қўйиш маросими билан бошланди.\nШундан сўнг Урганч шаҳридаги Хоразм вилояти мусиқали драма театрида Ўзбекистон Республикасининг “Давлат тили ҳақида”ги қонуни қабул қилинганининг ўттиз йиллигига бағишланган тантанали байрам тадбири бўлиб ўтди.\nБайрам тадбирида умумтаълим мактаблари ўқувчилари ўртасида ўтказилган иншолар танловининг вилоят босқичи 1,2,3-ўрин соҳиблари(9 нафар) компьютер, ноутбук, планшет, номинация ғолиблари телевизор билан мукофотланди.\nОгаҳий ижод мактаби ўқувчилари иштирокида мушоирахонлик, театр жамоаси актёрлари томонидан тайёрланган буюк сиймолар ҳақидаги бадиий чиқишлар намойиши, Алишер Навоий ғазаллари билан айтилувчи мақомчилар чиқиши ҳамда концерт дастури намойиши бўлиб ўтди.\nБайрам тадбирининг бадиий қисмларини юксак даражада тайёрлаш учун профессионал маҳорат ва тажрибага эга бўлган режиссёрлар, ёзувчи ва шоирлар, бастакор ва балетмейстерлар, саҳна рассомлари, фольклор санъати вакиллари ҳамда бошловчилар жалб этилди.\nФайлни юклаб олиш: 663k.pdf [781,67 Kb] (Юклаб олишлар сони: 12)\nҲоким аҳолини қийнаётган муаммолар билан танишди\nВилоят ҳокимининг Facebokдаги расмий саҳифасига “Наврўз” шаҳарчасида яшовчи фуқародан келган мурожаат юзасидан Фарход Эрманов бу ерда амалга оширилаётган ишларни кўздан кечириб, мазкур ҳудудда яшаётган аҳолининг турмуш тарзи билан яқиндан танишди ва уларни қийнаб келаётган муаммоларни тинглади.\nСўнгги йилларда Президентимиз Шавкат Мирзиёев раҳбарлигида мамлакатимизнинг барча соҳаларида бўлгани каби электр энергетикаси соҳасида ҳам туб ўзгаришлар амалга оширилмоқда. Ўтган қисқа даврда электр энергетикаси тизимига оид ҳамда соҳани комплекс ривожлантиришга қаратилган қатор фармон, қарорлар бунинг яққол далилидир


BBCUzbek.com | Bosh Sahifa | Муғанний: 'бир шамчалик дарди йўқ юлдузларни кўп кўрдик'\nФақат матнни кўриш\nRSS нима? |\nСўнгги янгиланиш: 15 Октябр, 2008 - Published 17:40 GMT\nДўстингизга йўлланг Принт - босма кўриниши\nМуғанний: 'бир шамчалик дарди йўқ юлдузларни кўп кўрдик'\nМўмин Бекзод, Ўш\nМуғанний: болалигимда эрмак бўлган шеърият кейинчалик ҳаётимнинг, қисматимнинг асосий мазмунига айланди\nОрзуларим оғулаб сен кетдинг аста-аста...\nХалқ ҳофизи Шерали Жўраев ижросидаги ушбу қўшиқни суймаган ўзбек бўлмаса керак. Қўшиқ Муғанний тахаллуси билан танилган ўшлик шоир Ғанижон Холматов шеърига басталанган. Мен суҳбатимиз аввалида Муғаннийдан ушбу асарнинг яратилиши тарихи ҳақида ҳикоя қилиб беришни илтимос қилдим.\nМуғанний: Бу асар шеър сифатида 1983 йилда ёзилган. Шерали Жўраевнинг бир ишлаш системаси борки, ҳар бир шеърни олиб-ла, дарров қўшиқ қилмайди. Унинг руҳи то ўша қўшиққа сингмагунча, қўшиқ унинг руҳини қитиқламагунча, қўшиқ қилмайди. Орадан уч йил ўтгандан кейингина - 1986 йилда мен бу қўшиқни эшитиб қолдим. Мана ҳозиргача Шералига раҳмат айтаман.\nМўмин Бекзод: Ўзи шу сатрлар Сизга қандай келди?\nМуғанний: Қўшиқнинг сатрлари кўпинча шоирнинг ўзининг қисматидан ҳам ўтади. "Ҳижрон қўшиқлари" деган 50-60 та қўшиғимизнинг ичидаги энг дурдоналаридан бири шу. Севикли дилбарнинг кетиши, сўнгги марта учрашувдан кейинги кетиши оҳанглари, кетиш азоблари, дамлари бу асарда акс этган. Ўзимнинг қисматимдан ҳам, балки бошқаларнинг қисматидан ҳам таъсирланиб шу қўшиқни ёзганмиз.\nМўмин Бекзод: Ҳижрон мавзуси Сизнинг ижодингизда анча катта, сезиларли ўрин олган. Бу нима билан изоҳланади?\nНе бахтким, ўзбек халқининг буюк ҳофизи бўлган ва бугун ҳам буюк Шерали Ҳофиз Жўраев билан бир вақтда институтга кириб қолдик\nМуғанний: Қадимдан, биз ўқиган достонларимизда ҳам ошиқ-маъшуқларнинг қисмати мана шундай аянчли тугаган. Шунинг учун ҳам муҳаббат асл муҳаббат бўлиб қоладики, қачонки у ҳижронга, айрилиққа асосланган бўлса. У муҳаббатнинг армони ҳам, унинг шеърий шакли ҳам сизни ҳеч қачон тарк этолмайди. Ўз-ўзидан шу қўшиқларимиз "Ҳижрон қўшиқлари" деган туркумга кириб қолди.\nҒанижон Холматов 1949 йилда ўшлик зиёлилар хонадонида таваллуд топган.\nМуғанний: Ўша вақтнинг иккита машҳур отинчасининг бири бўлган Турғун отинча хонадонида таваллуд топган эканман. Дастлабки шеърий оҳанглар ўша холамизнинг ўқиб берган ғазаллари билан руҳимизга сингган экан. У вақтда кичкина боламиз. Менга хурмо, қанд-қурс бериб, "Ўтириб эшит! Эшонимдан ўқиб бераман", деб холам ғазаллар ўқиб берарди. Кейинчалик шеъриятга ҳақиқий ошно бўлаётган вақтларим билсам, у Ҳувайдо Эшон шеърларидан ўқиб берган экан. Ўшанда оддий бир эрмак бўлган шеърият кейинчалик ҳаётимнинг, қисматимнинг асосий мазмунига айланди.\n1970 йилда Тошкент Театр ва рассомчилик институтини тамомлаган Ғанижон ака Ўш Ўзбек мусиқали драма театрига ишга келган. Кўп йиллар бош режиссёр сифатида фаолият юритган.\nЮздан ортиқ янги қўшиқларни бир китоб қилиб жамлаб, яқин орада нашрдан чиқаришга тайёргарлик кўраяпмиз\nМуғанний: Не бахтким, ўзбек халқининг буюк ҳофизи бўлган ва бугун ҳам буюк Шерали Ҳофиз Жўраев билан бир вақтда институтга кириб қолдик. Ва институтда учинчи курсда ўқиб юрган вақтларимизда биринчи қўшиғимни Шералижон элнинг орасига, катта саҳнага олиб чиқди. У "Онани ҳурмат қилинг" қўшиғи эди. Шерали Жўраев ўз концертларини 20 йиллар давомида шу қўшиқ билан бошлаб юрди. Кейинги даврларда Шералижон билан еттита қўшиқ яратдик. Айниқса, "Сен кетдинг аста-аста" қўшиғи Шералининг классикасига айланди.\nМуғаннийнинг таниқли ҳофизлар ижро этган юздан ортиқ қўшиғи халққа манзур бўлган. Тўрт юз саксон ғазали китоб шаклида шеърият шайдолари жавонлари ва қалбларидан ўрин олган.\nМуғанний: Яна юздан ортиқ янги қўшиқларни бир китоб қилиб жамлаб, яқин орада нашрдан чиқаришга тайёргарлик кўраяпмиз. Ва менинг энг асосий ҳисоботим сўнгги икки йил ичида ёзилган икки юздан ортиқ рубоийлар бўлди. Булар бевосита илоҳий мавзуда, Аллоҳга бағишланган бир ҳисобот бўлди. Балки тез орада бу тўртликлар ҳам мухлисларга етиб қолса ажаб эмас. Бу қанчалик илоҳий мавзу бўлмасин, бир ўйланиб ичини қараб чиқсам, унда ҳам ижтимоий мавзу ўрин олган экан.\nФариштанг жонимни ушатсин,\nСорқушга жисмимни ошатсин.\nМустабид тахтига тупурдим,\nМашрабинг доримни бўшатсин.\nЎз ихтиёрингиз билан бир чеккага қўя олмайсиз лирикани. Балки сиз ўша замона зайлидан, азобларидан лирикага яқинлаша олмай қоласиз\nМуғанний: Бу тўртликлар бевосита Тангрим, Раббим деган ундалма билан бошланади. Аллоҳга мурожаат ва арзлар тарзида намоён бўлади.\nМуғанний най чалар.\nГул бўлиб очилган\nОртидан санчилган найзалар.\nМуғанний: Замонамизнинг яхши фарзандлари замона зайли билан қамоқларда азоб чекиб турган ҳолатларини кўраяпмиз. Уларнинг ҳолатларидан зиндон мавзуси ҳам менда пайдо бўлган.\nКун пора, ой пора, йил пора,\nЖаранглар тобора, тобора.\nАзонлар адашсам кечиргин,\nЗиндонлар ер ютган минора.\nМўмин Бекзод: Ғанижон ака, мана Сиз раҳматли Алишер Соипов билан бирга ишлаган эдингиз. Биргалашиб газета чиқарган эдингиз. Ва маълумки, Сиз ёш йигитларни "ёш жўраларим", деб қўяр эдингиз. Мана Алишер раҳматлининг ўтганига ҳам бир йил бўлаяпти. Ўшанда Сиз интервьюларингиздан бирида айтгандингиз: "Энди менинг ижодим ҳайқиради". Мен энди лирикани бир чеккага қўяман, деган мазмунда гапирган эдингиз...\nЖуда кўп инсонларда мустақилликдан кўра ўша собиқ даврларни қўмсаш ҳолатлари ҳам бўлаяпти\nМуғанний: Ўз ихтиёрингиз билан бир чеккага қўя олмайсиз лирикани. Балки сиз ўша замона зайлидан, азобларидан лирикага яқинлаша олмай қоласиз. У сизнинг руҳингизни тарк этган бўлади. Жиддийлик, оғир бир ҳолатлар пайдо бўлади. Мана бу тўртлик шаҳид журналист Алишер Соипов ўлган вақтларида ёзилиб қолган эди:\nЯхшилар ёмонга басма-бас,\nБулбулинг зоғларга ҳамнафас.\nБиргина шаҳидинг қонидан\nЎш пирим асфалтинг муқаддас.\nМўмин Бекзод: Сизнинг ижодингизда лирика, ижтимоий мавзулар, мана энди сиёсий мавзулар ҳам жаранглайди...\nМуғанний: Биз шундай замонга тўғри келдик, шекилли. Аниқ бир сокинлик эмас, балки туғёнли бир нарса. Дунё антар-тўнтар бўлиб ётгандек туюлаяпти ҳозирги вақтларда. Айниқса, қайта қуриш, ундан кейин мустақиллик даврлари бўлди. Жуда кўп инсонларда мустақилликдан кўра ўша собиқ даврларни қўмсаш ҳолатлари ҳам бўлаяпти. Шу даврга мослашиш учун анчагина вақтлар керак экан. Биз энди Қирғизистонда туриб ўзбек шеъриятини яратишда анча қийинчиликларга дучор бўлдик. Бевосита Ўзбекистонга мурожаат қилиш, у ердаги устозлар билан ҳамнафас бўлиш бизга насиб қилмади. Шунинг учун ҳам шеъриятнинг турли жанрларида ўзимизни синаб кўришга ҳаракат қилдик. Менинг ижодимдаги қирралар кўпайиб кетганлиги ҳам шунга сабаб бўлса керак. Янги қўшиқларимдан битта мисол:\nБаланд тоғлар йиғласа сойларга айланодур,\nҚиз йўлидан ўтган сой мойларга айланодур.\nМуҳаббатнинг мойлари насиб этган зотлар кам,\nҚалтираган отлар ҳам тойларга айланодур.\nҚалдирғочдан фарқи йўқ қундузларни кўп кўрдик,\nОйдин тундан фарқи йўқ кундузларни кўп кўрдик.\nБир шамчалик дарди йўқ юлдузларни кўп кўрдик,\nПастлаб учган юлдузлар ойларга айланодур.\nШам топмаган парвона тариқатдан бегона,\nБош ўпмаган остона муҳаббатдан бегона,\nИт қопмаган девона ҳақиқатдан бегона,\nГул тиланган гадолар бойларга айланодур.\nБу дунёни қаритган хиёнатнинг армони,\nАрмонларни аритган садоқатнинг сарбони,\nДашту-саҳродан ўтса муҳаббатнинг карвони,\nВайроналар муқаддас жойларга айланодур.\nЎш пиримда зоринг бор, Андижондан ўтиб кел,\nБожхонадан қўймаса, мужгонингдан отиб кел,\nКўксингдаги оловлар совимасдан етиб кел,\nМуғаннийнинг ёшлари чойларга айланодур.\nЎз-ўзидан дунёнинг қандай бир ташвишларига боғланиб қолганингизни, уни кўриб туриб кўрмасликка олишнинг иложи йўқ, уни шеъриятга кўчирмасликнинг иложи йўқ бўлиб қолар экан\nМўмин Бекзод: Ғанижон ака, раҳмат. Мана бир шеърнинг ўзида муҳаббатни шу қадар чуқур таҳлил қилдингиз. Айни пайтда сиёсатни ҳам таҳлил қилиб ўтиб кетдингиз...\nМуғанний: Оддий қўшиқларнинг ўзи ҳам шу дунёнинг дардлари, ўша муҳаббатнинг йўлида тўсиқ турган божхоналар деймизми, руҳиятингизга кириб қолар экан-да. Мана бу тўртликни эшитинг:\nХотинлар йўлсираб эрга айланар,\nЭрлари пул сўраб ерга айланар.\nЧегара ҳудудлар сеҳрли диёр,\nБожхона итлари шерга айланар.\nМуғанний: Қаранг, ўз-ўзидан дунёнинг қандай бир ташвишларига боғланиб қолганингизни, уни кўриб туриб кўрмасликка олишнинг иложи йўқ, уни шеъриятга кўчирмасликнинг иложи йўқ бўлиб қолар экан-да.\nКиллерим умрида хато қилмаган,\nҚўйнида зерикиб зўриққан наган.\nЎқлари мен учун аталган, фақат\nОтишга арзирли шеър ёзилмаган\nМуғанний: Мана шундай қиёслайман дунёнинг яхшиларга қараб турган тиғларини.\nМени кўп қиррали бир ижодкор сифатида шакллантирган Аллоҳга шукур қиламан\nМўмин Бекзод: Сиз нафақат шоир, нафақат режиссёр, актёр, айни пайтда хонанда ва мусиқачи ҳамсиз. Кўпчиликни танг қолдирган жойи - Сиз вақтингиз зиқлигига қарамасдан, яқин одамларингизни илтимосларини рад қилмасдан тўйларини ўтказиб беришга ҳам бел боғлайсиз мумтоз қўшиқлар билан...\nМуғанний: Болалагимдан қўлимга чилдирма олиб, йигирма йиллар давомида доиракашлик қилдик. Институтда шу нарса бизга қўл келди. Шерали Ҳофиз билан бирга туриб, ўша студентлик даврида ёнида-ёнида доира чалиб берган вақтларим менга ҳозиргача фахрли ҳолатлар. Аккордеон чалишни ўргандим, кейинчалик қўлимга тор олиб, кейин эса охирида қўлимга рубоб олиб баҳоли қудрат ёру-дўстларимиз, биродарларимиз тўйларини, саҳарлик-нонушталарида хизмат қилиб бердик. Театрни ўзида оддий актёр бўлиб кўплаб роллар ўйнадик. Эсласа бўладиган дамларимиз анча кўп. Ва кўп қиррали эканлигидан баъзида хурсанд бўламан, баъзида ўксинаман. Гўёки, биратўла буюк бир ҳофиз, ёки буюк бир режиссёр ёки буюк бир шоир, бир томонни ушлаган бир қиррали шахс бўлганимизда балки яна ҳам яхши бўлармиди, деб ўйлаб қоламан-у, лекин шу ҳаётимнинг ўзига Худога шукур қиламанки, мени кўп қиррали бир ижодкор сифатида шакллантирган Аллоҳга шукур қиламан. Баъзида айтган ҳолатларимиз ёқмасдан, баъзи вақтларда масжидларда ҳам эълон қилишиб, анчагина жиддий бир оғир вақтларни бошдан кечирдик. Энди маломат бўлмагунча ҳаловат бўлмас экан. Ҳамма маломатларнинг ҳаловатини ҳам кўриб ётибмиз. Давр ҳар нарсани ўзининг ўрнига қўйиб қўяр экан, Худога шукур, кўпинча ҳақ бўлиб чиқдик.\nМуғанний ҳақидаги лавҳани тинглаш учун мана бу ерга босинг\nСиз берган шахсий маълумот bbcuzbek.com томонидан фақатгина талабномангизни қондириш мақсадида ишлатилади\n"Хонанда халқ дардини куйлаши керак."\nДалер Назаровнинг чегара билмас оҳанглари...\nБританияни қўшиқ билан забт этган ўзбек санъаткори\n'Гул бир ён, чаман бир ён'дек қўшиқлар гулдастаси яратилади\nШерали Жўраев: 'Биз тўхтаб қолмадик. Биз ҳали бормиз'\n'Исроил Қуддуси Шарифда қурилишни давом эттиради'\nЎзбекистонда кечиккан Наврўз тантанаси\nНамангандаги ВИЧ вируси ҳақидаги фильм\n^^ Юқорига қайтиш\nBosh Sahifa | Ob –havo | Dasturlar | To’lqinlar\nBiz haqimizda | Aloqa | privacy


11:36 10.05.2020 (Янгиланган 11:37 10.05.2020)\nКоронавирус пандемияси туфайли тантанали тадбирлар чекланган шаклда бўлиб ўтди. “Ўлмас полк” эса онлайн ўтказилди.\nПрезидент Шавкат Мирзиёев Тошкентда Хотира ва қадрлаш куни ҳамда Иккинчи жаҳон урушида қозонилган ғалабанинг 75 йиллиги муносабати билан ўтказилаётган байрам тадбирларида иштирок этди.\nДавлат раҳбари ушбу шонли сана муносабати билан пойтахтимизда барпо этилган Ғалаба боғига ташриф буюрди ва “Матонат мадҳияси” ёдгорлик мажмуасига гулчамбар қўйди.\nЎзбекистон президенти Шавкат Мирзиёев 9 май – Хотира ва қадрлаш куни ҳамда Иккинчи жаҳон урушида қозонилган Ғалабанинг 75 йиллиги билан барча фахрийларни, ўзбек халқини табриклади.\nҒалабанинг 75 йиллиги қандай нишонлангани Sputnik фотожамланмасида.\nРоссия президенти Владимир Путин Александр боғидаги Номаълум аскар қабри ёнидаги Қаҳрамон шаҳарлар хиёбонига гул қўйди.\n© Foto : Sputnik/ Miroslav Rotari\nМолдовада Ғалабанинг 74 йиллиги куни "Шерпенский пладцарм" ёдгорлик мажмуасида 1944 йилда Молдовани озод қилишда ҳалок бўлган Қизил армиянинг 45 нафар аскарининг қолдиқларини қайта кўмишнинг тантанали маросими бўлиб ўтди. Унда мамлакат президенти Игорь Додон иштирок этди.\n© Foto : Official website of President of Azerbaijan Republic\nОзарбайжон президенти Илҳом Алиев ва биринчи хоним Меҳрибон Алиева икки карра Совет Иттифоқи Қаҳрамони Ази Асланов қабрига ташриф буюрди ва унинг хотирасига ҳурмат бажо келтирди.\n© Foto : Sputnik / Инна Гришук\nБеларусда Улуғ Ватан урушида жон фидо қилганлар хотирасида ҳурмат бажо келтирилди.\n© Foto : Sputnik / Asatur Yesayants\nАрманистон президенти Армен Саркисян Еревандаги Ғалаба боғида Мангу оловга гул қўйди.\nБишкекдаги Ғалаба майдонида Улуғ Ватан урушида қозонилган ғалабанинг 75 йиллиги муносабати билан тадбир бўлиб ўтди. Унда мамлакат президенти Сооронбай Жээнбеков иштирок этди.\nТожикистон президенти Эмомали Раҳмон ва Тожикистон юқори парламентини раиси, Душанбе шаҳри ҳокими Рустам Эмомали Ғалаба боғида гулчамбар қўйди.\n© Foto : Sputnik / Sergey Melkonov\nЛитвада "Ўлмас полк" ташкилотчиси Маргарита Драгиле Озод қилувчилар ёдгорлигига қамалда қолган бувисининг сурати билан келди.\nЛитвада карантин бўлишига қарамасдан пойтахт аҳолиси урушда ўз жонини қурбон қилган совет жангчилари ёдгорлигига гул қўйишди.


Журналистга нисбатан даъво, видео-аудиоёзувга қаршилик ва ахборот беришга тақиқ...\nРасм манбаси : "Advokat" журнали\nАввал хабар берганимиздек, бугун Фуқаролик ишлари бўйича Миробод туманлараро судида таниқли журналист Турсунали Акбаровга нисбатан киритилган даъво аризаси юзасидан суд жараёни бошланди. Ушбу суд мажлисида “Advokat” журнали таҳририяти мухбирлари иштирок этмоқдалар.\nСуд мажлисининг биринчи куни аввалида судья Маликахон Закирова даъвогар А.Гайбназаровнинг жавобгар “Xabar.uz” ахборот-таҳлилий портали ва қўшимча жавобгар журналист Турсунали Акбаровга нисбатан шаън ва қадр-қимматни ҳимоя қилиш, маънавий зарарни ундириш ҳақидаги даъво аризаси кўриб чиқилишини маълум қилди. Шундан сўнг томонларнинг даъво ва раддиялари эшитилди. Шунингдек, даъвогар томоннинг ишончли вакили, адвокат О.Облақулов журналист Т.Акбаровга айрим саволлар билан мурожаат қилди. Сўнгра у суддан суд мажлисининг давоми бошқа кунга қолдирилишини сўради. Унинг илтимоси қабул қилиниб, кейинги суд мажлиси 2019 йилнинг 21 январь куни соат 10.30 га белгилангани айтилди.\nВидео ва аудео ёзувга рухсат берилмади!\nШу ўринда айтишимиз керакки, юқорида қайд этилган фуқаролик суди мажлислари жараёнида видео ва аудио ёзувни амалга ошириш борасидаги таҳририятнинг бир кун олдин киритган расмий сўрови мазкур суд ишини кўраётган судья М.Зокирова томонидан оғзаки рад этилгани боис суд мажлисида видео-аудио ускуналаримиздан фойдалана олмадик. Бундай қарорининг сабабини тушунтиришни эса судья истамади. Унинг айтишича, бу маълумотлар суд баённомасига киритилади (Ваҳоланки, Ўзбекистон Республикасининг Фуқаролик процессуал кодексида бундай маълумотларнинг суд баённомасида акс этиши кўзда тутилмаган).\nАслида ростдан ҳам ФПКга кўра суд жараёнида аудио ва видео ёзувни амалга ошириш судга раислик қилувчининг рухсати билан амалга оширилиши белгиланган. Шунинг ўзи судьянинг бу масалада рухсат бериш-бермаслик ҳуқуқига эга эканлигини кўрсатади. Аммо судья қандай асосларга кўра буни рад этиши мумкинлиги тўғрисидаги меъёрни қонунларимиздан топа олмадик. Демак, сабабни билиш учун Фуқаролик ишлари бўйича Миробод туманлараро суди раиси номига киритган расмий хатимизга бериладиган жавобни кутамиз. Умид қиламизки, суд идораси бу жавобни беришда Ўзбекистон Республикасининг «Оммавий ахборот воситалари тўғрисида»ги Қонуни 351-моддасида белгиланган етти кунлик муддатни бузмайди. Шунда судьянинг таҳририят сўровини рад этиши сабабини билиш учун, судьянинг ўзи айтмоқчи, суд жараёни тугаб, қарор чиқиши ва суд баённомаси имзоланишини кутиб ўтиришимизга эҳтиёж қолмас, зора.\nСуд мажлиси ҳақида хабар бериш мумкин эмасми?\nСудья суд мажлисида ОАВ вакилларининг иштирок этишига рухсат берар экан, журналистларнинг фақат эшитишгагина ҳақлари борлигин айтиб, ҳатто қоғозга ёзиб олишни ҳам тақиқлади ва суд мажлиси давомида бу ҳақда бир неча маротаба огоҳлантирди. Шундай бўлса-да, бу талаб қонуний эмаслигини билган айрим ҳамкасбларимиз қатори биз ҳам суд мажлисидаги воқеалар кетма-кетлигини, унутиб қўймаслик мақсадида, қоғозга тушириб бордик. Зеро, ФПКнинг 208-моддасида “Суд мажлиси залида ҳозир бўлганлар ёзма қайдлар қилиш ҳуқуқига эга” деб очиқ-ойдин кўрсатилган.\nШунингдек, судья мазкур суд иши тўғрисида ўзининг рухсатисиз бирон бир маълумот тарқатмаслик тўғрисида ҳам журналистларни огоҳлантирди. Ҳатто шундай ишга қўл урган журналистга нисбатан жиноий иш қўзғатишини билдирди. Аммо, яна, очиқ суд мажлиси тўғрисида ахборот бериш қайси қонун билан жиноий ҳаракат саналишига ойдинлик киритмади. Суд мажлисидан қайтиб келиб ярим кун изласак-да, биз ҳам бундай нормани топа олмадик. Шу боис судья ҳар қанча ваколатга эга бўлса ҳам қонунда йўқ жавобгарлик билан бизни жавобгар қила олмас деган умид билан ушбу хабарни ёзишга журъат қилдик...\nХонбуви МАХАМОВА, Абдурашид АБДУМАННОНОВ, “Advokat” журнали мухбирлари.\n2019-01-10 19:26:51 | 1596 | 0 |\nЯнвар 14, 2019 13:52\nҲурматли Жасси хоним. Таҳририятимизга шу пайтгача ҳеч ким судда қатнашишни сўраб мурожаат қилган эмас. Агар шундай мурожаат бўлса, имконимиз даражасида суд мажлисларида қатнашишга тайёрмиз! Қолаверса, айнан халқ тақдирига бефарқ бўлмаган, инсон ҳуқуқларининг ва қонунларнинг бузилиши ҳолатларига қарши танқидий мавзуда мақола ёзадиган кам сонли журналистларимизнинг айнан ўша танқидлари учун судга берилишига бефарқ бўлмаслигимиз ва унинг суд томонидан қандай кўриб чиқилиши билан қизиқишимиз ҳам аслида халқ манфаатига мосдир.\nЯнвар 14, 2019 08:25\nЎзларингизнинг журналист судлашвотгани учун жанжаллашвотсилами?! Нега шу пайтгача бирон бир фуқоро жабр кўрганда судда қатнашайлик деб даъво қилмадингизлар?! Ҳалқ тақдирини бир тийинга олмай энди ҳақ ҳуқуқ даъво қилвосиларми?! Ҳайф сизларга журналист деган ном?! Шу маҳалгача бу даъволаринг билан қаерда эдингизлар?!!!!!\nЯнвар 11, 2019 11:16\nсудьялик мансаб эмас мажбурият эканлигини барча журналистлар бирлашиб тушинтириб куйишлари керак.\nЯнвар 10, 2019 20:35\n"Адвокат" журнали мухбирларига омад ва куч-куваат тилаймиз. Суд жараёнини видео тасвирга олишга рухсат бермасликка качон ва кайси холларда йул куйилиши конунда аник курсатилмагани холатини судьялар узок йиллардан бери суистеьмол килмокда. Узига ишонмаган судьлар хато килишини билгани учун видеотасвирга рухсат бермайди. Шунинг учун конунга узгартириш ва кушимчалар киритиш таклифи бн Адлия вазирига, Олий мажлис конунчилик Палатасига мурожжаатларни хаммамиз купайтиришимиз кк. Олий суддан эса бу борада умид килиш ноурин бса кк. Чунки бу модда судьяларни фойдасига бир ёклама максад бн судларни ташаббуси бн киритилган\nЯнвар 10, 2019 19:50\nЖараённи қонунлар йўл берган қадар очиқлаб бориш керак. Бунда бошқа журналистлар, салмоғи бор нашрлар ҳам бош қўшса яхши бўларди\nПрокурор протести айбсизлик презумпциясига зид...ми?\n2018-12-25 11:55:57 586 0\nЯнги йўл қоидалари бўйича жаримага тортиш кейинроққа қолдирилди\n2019-04-15 16:36:35 469 0\n2019-02-15 18:02:24 571 0\nТунги клубда 19 ёшли қиз икки йигитни пичоқлади\n2018-12-21 19:33:07 561 0\n1 ноябрдан бошлаб йўл қоидасини бузган пиёдалар электрон маъмурий баённомалар асосида жавобгарликка тортилади\n2018-10-12 16:54:32 629 0\n2018-11-04 14:21:32 704 0


25 октябр 2021, Тошкент вақти: 09:20\nАсли ўзбекистонлик Валентина Чупик Россия давлат идоралари томонидан ҳақ-ҳуқуқлари камситилаётган мигрантларга қонун доирасида қарши туриш тизимини ишлаб чиққан.\nЎтган шанба Москванинг Шереметьево аэропортида ҳибсга олинган мигрантлар ҳимоячиси Валентина Чупик 28 сентябрь куни Ўзбекистонга депортация қилиниши мумкин. Бу ҳақда Озодликка сешанба куни эрталаб асли ўзбекистонлик ҳуқуқ фаолининг ўзи маълум қилди.\n"Tong Jahoni" инсон ҳақлари ташкилоти раҳбари, 48 яшар Чупик 25 сентябрь тунида Арманистондан Москвага учиб келган пайт Шереметьево аэропортида ушланган ва аэропортнинг F - терминалидаги спецприемник - махсус ҳибсхонага жойлаштирилган. У билан суҳбатлашган ФСБ ходими Чупикнинг қочқинлик мақоми бекор қилингани ва унга 2051 йилгача Россияга кириш тақиқланганини айтган. Инсон ҳақлари фаолига бу ҳақдаги расмий билдирги топширилган.\nЧупик "Қочқинлар тўғрисида"ги қонуннинг 9 -моддаси, 2-банди ("қочқин мақомини олиш учун қасддан ёлғон маълумот ёки сохта ҳужжатлар тақдим этиш") асосида қочқинлик мақомидан маҳрум қилинган.\nРоссиялик ҳамкасблари Чупикнинг ушланиши мигрантлар ҳимоячисидан инсон ҳуқуқлари соҳасидаги фаолияти учун олинаётган қасос эканини айтишмоқда.\nУлар Чупикни ватанида махсус хизматлар тақиби ва эҳтимолий қийноқлар кутаётганини хавотир билдириб, инсон ҳақлари фаолини учинчи давлатга юбориш кераклигини айтишган.\n28 сентябрь куни эрталаб Озодлик билан қисқа телефон мулоқотида Валентина Чупик ўзини Ўзбекистонга депортация қилиш ҳаракатлари бошланганини маълум қилди.\n- Мени бугун соат 16:00да Ўзбекистонга юборишлари мумкинлиги тўғрисида гап-сўз пайдо бўлди. Соат 17:35да бугун Қаршига рейс бор. Мен сўраганимда, менга “қайтишга сертификат” тайёрлашга буюртма беришмаган экан. Улар мени қандай қилиб жўнатишар экан, деган савол туғиляпти? Мени компьютеримни олган одам бугун соат 16да уни олиб келиб бериши керак, чунки мени жўнатиб юборишар экан, дейилди. Шундан келиб чиқиб, бугун жўнатиб юборишлари мумкин, деган хулоса қилдим.\nВалентина Валентиновнанинг Озодликка айтишича, ФСБ зобитларидан бири унинг Россиядан чиқариб юборилаётганини бевосита мигрантлар ҳуқуқлари ҳимоячиси сифатидаги фаолияти билан боғлаган.\n- "Сиз нима истардингиз! Сиз Ички ишлар вазирлиги тизимидаги коррупция ҳақида жуда кўп гапирдингиз, доимо муҳожирларни ҳибсга олишда полиция ходимлари устидан шикоят қилардингиз. Улар ҳам доимо устингиздан шикоят қилишарди. Хўш, биз қандай муносабатда бўлишимиз керак?"\nШу ерда суҳбат узилди. Шереметьево аэропортидаги 3 кишилик камерада қолаётган 48 яшар Валентина Чупик электр токига уланиш имкони йўқлиги сабабли телефонини қувватлантира олмаётганини билдирди.\nКўп йиллардан бери меҳнат муҳожирлари ҳуқуқлари ҳимояси билан шуғулланиб келаётган Чупик Москва вилоятида ёлғиз қолган 84 ёшли онасидан хавотирда эканини ҳам айтди.\nБир кун олдин у онаси билан яшаб келган уйга бир нечта полиция ходимлари ташриф буюрган.\n- Онамга нима бўлишини билмайман. У 84 ёшда, оғир остеопороз, фақат қўлтаёқда ҳаракатлана олади, юраги чатоқ, буйраги яхши ишламайди. Бундан ташқари, мен уйдаги қаровсиз қолиб кетган мушук ва итларимнинг ҳоли нима кечишини ҳам билмайман.\nАммо асли ўзбекистонлик ҳуқуқ фаолининг асосий ташвиши - мигрантлар ва уларга нима бўлиши.\n- Мени Россиядан чиқариб юборишса ҳам муҳожирларга ёрдам беришда давом этаман. Аммо менсиз ишхонамда жуда ёмон бўлади - ходимларим бир ўзи ишни уддалай олмаслиги, зўравонликка дош беролмаслиги мумкин. Муҳожирларим ёрдамсиз қолиб кетадику!\nОзодликка маълум бўлишича, Россия полицияси Валентина Чупик билан ҳамкорликда ишлаётган "Tong Jahoni" ташкилотининг Москвадаги идорасини ёпган ва бошқа ходимларни ҳам сўроққа тутган.\nВалентина Валентиновнанинг ушлаб қолинишидан бир ҳафта олдин ташкилотнинг тожикистонлик муҳожирлар билан ишловчи ҳамкори, юрист Каримжон Ёров ўзига қарши очилган жиноят иши туфайли Европа давлатларидан бирига чиқиб кетишга мажбур бўлган эди.\nАсли тошкентлик Валентина Чупик Ўзбекистон ватандошлигини сақлаб қолган. У 2006 йилда Андижон қирғинидан кейин мамлакатни тарк этган ва 2009 йилда Россияда қочқинлик мақомини олган.\nЎзбекистонлик аёл охирги йилларда халқаро грантлар ҳисобига меҳнат муҳожирларига бепул ҳуқуқий ёрдам бериб келган. Бир неча йил олдин у юридик фанлари бўйича докторлик даражасини ҳам олган эди.\nЧупик полиция ва Россиядаги бошқа давлат идоралари томонидан ҳақ-ҳуқуқлари камситилаётган мигрантларга қонун доирасида қарши туриш тизимини ишлаб чиққан. 2020-21 йилларда 70 мингга яқин муҳожирга ҳуқуқий кўмак берганини айтган Валентина Чупик ҳозирда ўзи ёрдамга муҳтож.\nЎзбекистон расмийлари Валентина Чупикнинг ҳибсга олиниши ва Ўзбекистонга депортация қилиниши ҳақидаги хабарларни шарҳлаганича йўқ.


ПСЖ, “Ман Сити” ва “Реал” Милинкович-Савичга қизиқмоқда, унинг ўзи эса Мадридга кетиш истагида\n29 май, 2018, 10:35\nРимнинг “Лацио” клуби ярим ҳимоячиси Сергей Милинкович-Савич Европанинг бир қатор топ клублари эътибор марказида бўлиб турибди.\nSky Sport Italia тарқатган хабарга кўра 24 ёшли сербиялик футболчи учун ПСЖ, “Манчестер Сити” ва “Реал” каби жамоалар ўзаро кураш олиб боришмоқда. Милинкович-Савичнинг ўзи эса фаолиятини Мадридда давом эттириш истагида. Аммо, “Лацио” унинг трансфери борасида шошилмаяпти ва бу борада ЖЧ-2018 якунлангач бир қарорга келмоқчи.\n“Ҳозирча биз бу борада ҳеч қандай расмий таклиф олмадик. Агар бизга таклиф келиб тушса, шундан сўнг нима қилиш ҳақида ўйлаб кўрамиз. Чемпионлар лигасига чиқа олмаганимиз эса амалда ҳеч нарсани ўзгартирмайди”, - дейди клуб спорт директори Игли Таре.\nЭслатиб ўтамиз, бундан аввалроқ “Лацио” Милинкович-Савичнинг трансфер баҳосини 100 млн евро эканлиги ҳақида хабар тарқатган эди.


ДУНЁНИ ЎЗГАРТИРГАН АЁЛЛАР — Nargis.uz\nУлар кучли ирода соҳибалари бўлиб, хавф-хатардан қўрқишмаган. Ўзлари яшаган даврдан анчагина олдинда юришган. Агарда сиз бирор бир ишга қўл уриб, уни амалга ошира олмаётган бўлсангиз, уларнинг ҳаёти сизга янги интилишларга туртки берсин.\nАслида келиб чиқиши поляк бўлган франциялик олима, педагог, жамоат арбоби. Радиоактивлик соҳасидаги тадқиқотлари билан машҳур. Физика ва кимёдан икки марта Нобель мукофотини қўлга киритган аёл сифатида тарихга кирган.\nЯкка ҳолда коинотга кўтарилган дунёдаги биринчи косманавт аёл. “Восток-6” космик кемадаги парвози 3 кун давом этган. Коинотга учишдан олдин Терешкова яқинларига парашютчилар мусобақасига кетаяпман деган. Унинг Коинотга учганлигини улар радиодаги янгиликлардан билишган.\nАмерикалик ёзувчи ва дунёдаги Атлантика океанини кесиб ўтган биринчи учувчи аёл. Амелия мазкур қаҳрамонлиги учун учувчиларнинг “Жасорат хоч”и билан тақдирланган. Ўз фаолияти ҳақида бир нечта китобларни ёзиб, “99” деб номланган, учувчи аёлларни тайёрлайдиган ташкилотни яратган ва унинг биринчи президенти сифатида тарихга кирган.\nТереза она (Агнес Гондже Бояджиу)\nБутун дунёга машҳур католик роҳиба бўлиб, касаллар ва камбағалларга ёрдам берувчи “Миссионерлик муҳаббат ҳамширалари” аёллар ташкилоти асосчиси ҳамдир. Гонджа 12 ёшидан роҳиба бўлишни ва Ҳиндистонга бориб, камбағалларга ёрдам беришни орзу қиларди. 1931 йили у роҳибалик ридосини кийиб, янги Тереза номи билан атала бошлади. 20 йил давомида у Калькуттада жойлашган авлиё Мария номидаги аёллар мактабида ўқитувчилик қилган. 1946 йилдан бошлаб, миллатидан қатъи назар, камбағал ва муҳтожларга ёрдам бериш учун рухсатнома олиб, мактаб, бошпаналар, камбағаллар учун касалхоналар очган. 1979 йили Тереза она Тинчликни сақлашга қўшган ҳиссаси учун Нобель мукофотига сазовор бўлган.\n1930—1940- йиллари машҳурликни қўлга киритган австриялик кино актрисаси. Дастурчи, IT технологиялари асосчиси. Унинг ҳаёти Голивуд фильмларга мос: Европада туғилиб ўсган Голливуднинг сирли юлдузи ва авангард композитор (гап Жорже Энтайле ҳақида бормоқда) биргаликда матнларни кодлаштириш сигналлари ва уларни блоклаш йўлларини ўйлаб топишган. Иккинчи жаҳон урушидан сўнг кинода акстриса сифатида муваффақият қозониб, у нафақат АҚШнинг кўплаб ҳарбий кемаларини душман торпедаларидан сақлаб қолди, шунингдек Wi-Fi ва Bluetooth стандартларига ҳам асос солди.\nНафақат машҳур шоир Жорж Байроннинг қизи, балки британиялик математикачи бўлиб, тарихда биринчи дастурчи сифатида ном қолдирган. Математика билан шуғулланиб бошлаганлигининг илк йилларида у математик, иқтисодчи, биринчи электрон ҳисоблаш машинасини яратган Чарльз Бебиж билан танишади. Инсоният Бебиж ғояларини бир асрдан сўнггина тушуниб етди, аммо Ада ўша пайтидаёқ уни қўллаб-қувватлашга ҳаракат қилган. Ада илк компьютер дастурларини ёзган.\nРозалинд Франклин ХХ асрнинг энг буюк кашфиёти бўлган ДНК тузилишини кашф этишга ҳисса қўшган. Унинг мазкур муаммони ечишга қўшган ҳиссаси кўп йиллар давомида инкор этилиб, ҳаттоки Нобель қўмитаси мазкур кашфиёт учун мукофотни Жеймс Уотсон, Фрэнсис Крик ва Морис Уилкинсларга берган бўлсада Розалинднинг қўшган ҳиссаси шундаки, унинг ДНКни рентген тузилмавий таҳлили икки карра спирални аниқ кўриш имконини беради.\nАмерикалик биолог Рейчел Карсонга машҳурликни унинг пестицидларнинг тирик организмга салбий таъсири ҳақидаги “Сукут сақлаган баҳор” китоби олиб келди. Китоб нашрдан чиққани билан кимёвий саноат, ҳукумат вакиллари уни алармизмда айблашди. Айнан Рейчел Карсон бутун дунёдаги экологик ҳаракатга асос солиб, атроф-муҳит муҳофазаси инсон ҳаёти учун муҳимлигини исботлаб берди.\nПокистонлик инсон ҳууқлари ҳимоячиси Малала 11 ёшида фаоллар сафига қўшилиб, ББС учун толибонлар томонидан босиб олинган Мингора шаҳридаги ҳаёт ҳақида ўз блогини юрита бошлади. 2012 йили очиқ фикрлари учун унинг ҳаётига суиқасд уюштирилди, аммл Малала тирик қолди. 2013 йили у ўз ҳаёти ҳақида ҳикоя қилувчи китобни чоп этгач, Нобель мукофотига сазовор бўлди ва 17 ёшида тинчлик учун курашган лауреат сифатида тарихга кирди.\nАввалгиси: БИБИСОРА ОРИПОВА: “АҲОЛИМИЗ СТЕРЕОТИПЛАР АСОСИДА, УРФ-ОДАТЛАРИМИЗГА РИОЯ ҚИЛИБ ЯШАШГА ЎРГАНИБ ҚОЛГАН”\nНавбатдаги:Ўнинчи Марказий Осиё савдо форуми онлайн ўтказилади


22:43Романо: "Юве"нинг янги мураббийи маълум 8 22:26"Championat.asia" ходимлари бугунги учрашувлар натижасини тахмин қилишди 25 22:25РПЛ. "Ростов" янги мавсумни ғалаба билан бошлади 85 22:13Черишев Россияга қайтишни истамади 4 22:05ЕЧЛ 2020/21 йилги мавсумнинг дастлабки саралаш раунди бошланди 1 22:00Карикатура: Месси "Наполи"дан чўчияпти 10 21:40А Серия клуби Давид Силванинг трансферини қачон эълон қилиши маълум 6 21:23ЕЧЛ. Каканинг кечаги ўйинларга берган тахмини қанчалик ўзини оқлади? 11 21:11Томоша қилинг. "Бавария" ва "Челси" жамоалари ўртасидаги финал 5 21:05Рамос: “Кўпроғини хоҳлагандик” 15 20:40Бензема ЕЧЛ тўпурарлари рўйхатида Левандовскини қувиб ўтди 13 20:25ФНЛ. Галиулин захирадан майдонга тушган баҳсда “Нефтехимик” мағлубиятга учради 1 20:24Беларусь чемпионати. "Энергетик-БГУ" - "Неман" 1:1 0 20:05“Ювентус” эрта истеъфо учун Саррига 20 млн евро тўлаши мумкин 17 19:53Беларусь. "Энергетик-БГУ" кетма-кет иккинчи ўйинда дуранг ўйнади 11\n09 янв 2019 17:08\n"Ювентус"нинг ЕЧЛдаги иштироки ҳақида (қисқача статистика) 16\nТугади ("Реал" ҳақида) 39


Хожагон-нақшбандиядан сабоқлар - Hidoyat.uz\nАсосий саҳифа Мақолалар Хожагон-нақшбандиядан сабоқлар\nЧоп этилди Noyabr 29, 2020 Хожагон-нақшбандиядан сабоқларda fikr bildirishni o'chirish\nХожа Абдулхолиқ Ғиждувоний таваллудининг 915 йиллиги ва Ҳазрат Баҳоуддин Нақшбанд таваллудининг 700 йиллиги муносабати билан Фанлар академияси Ўзбек тили, адабиёти ва фольклори институти билан Ўзбекистон мусулмонлари идораси ҳамкорлигида “Тасаввуф ва нақшбандийлик” (Манбалар ва ҳикматлар), “Хожагон-нақшбандия” (Асослар ва рашҳалар) ва “Етти пир” (Дунё муршидлари) китоблари чоп этилди (“Ўзбекистон” НМИУ).\nСайфиддин Сайфуллоҳ тасниф этган ҳар учала асарда ҳам тасаввуф ва тариқат ҳақиқатига аниқ манбалар асосида илмий ёндашилган. Минг йиллар қатида жилоланган хожагон-нақшбандия тариқатининг ўтган йўли моҳиятан очиб берилган. Улуғ пири комил Баҳоуддин Нақшбанднинг: “Биз нимага эришган бўлсак, илоҳий фазли билан Қуръон оятлари ва Мустафо соллаллоҳу алайҳи ва саллам ҳадисларига амал қилиш баракотидан эришганмиз” (Мавлоно Яъқуб Чархий, “Рисолаи унсия”), деган сўзлари асос ва рашҳалар воситасида ўқувчиларнинг барча қатламларига мослаб табдил этилган. Тариқатнинг услуби, одоблари ва шартлари яхлитликда ботиний аҳамият касб этиши ва у руҳоний тарбия билан зоҳир бўлиши мисоллар билан келтирилган.\nМуаллиф шариат ва тариқат ўртасида тафовут ёки фарқли қарашлар мавжуд эмаслигини, аммо тушунчаларда воқе бўлиши мумкинлигидан ҳушёрликка чақиради. Шайх Абу Язид Бистомийнинг: “Ҳавода чордона қуриб ўтирган бирини кўрсангиз ҳам, унга алданманг. Илоҳий ҳукм ва амрларга риоя қиладими, шаръий ҳукмларга сўзсиз бўйсунадими, мана шу жиҳатларига эътибор қилинг” (13-бет), насиҳатлари асносида огоҳлик бериб, пир, мурид, эҳсон тушунчаларига хослаб ва мослаб ёндашади.\nПир “этагини тутган” ўтмиш азизлар фақирликни фахр “билиб”, одоб талабини олий рашҳа билганлар.\nТариқат – машаққатли йўл. Уни ҳою ҳавас билан ёки “бадал” эвазига эгаллаб бўлмайди. Бу илм отадан болага ўтадиган тайёр мерос эмас, аксинча ҳар ким юксак ботиний илм, заҳмат ва машаққатли синовлар билан эришиладиган ҳол илмидир.\nМуҳаммад соллаллоҳу алайҳи ва салламнинг маънавий ботинлари ва гўзал ахлоқини ўрганмай, ўзлаштирмай, чин ихлосда бўлмай тасаввуфда бирор даражага етиб бўлмайди. Бу йўлга сидқу содиқликкина инсоннинг маънавий оламини мукаммаллаштиради, руҳий камолотга бошлайди. Авлиёлар, сўфий шайхларнинг ҳаёти, тариқат ва ахлоққа доир масалалари сирини ўзлаштиришда хожагон–нақшбандия тариқатида суҳбат, вирд ва хатм жуда аҳамиятли ҳисобланади.\nАллоҳ таоло бундай марҳамат қилади: “Эй одамлар, ердаги ҳалол-пок нарсалардан тановул қилингиз ва шайтоннинг изларидан эргашмангиз! Албатта, у сизларга аниқ душмандир” (Бақара сураси, 168-оят).\nУшбу ояти каримада шайтон васвасасига эргашган банданинг ҳалол-пок ризқ топиши мушкул эканлиги чуқур огоҳлик берилаётир. Пайғамбаримиз соллаллоҳу алайҳи ва саллам: “Муҳаммаднинг жони қўлида бўлган Зотга қасамки, банда қорнига битта ҳаром луқмани ташлаши билан қирқ кунлик амали қабул бўлмайди…” деганлар (Имом Табароний ривояти). Саҳл ибн Абдуллоҳ бунга: “Нажот уч нарсада – ҳалол ейиш, фарзларни адо этиш ва Набий алайҳиссаломга эргашишдадир”, деб тасдиқ ва иқрор билдирганлар.\n“Хожагон-нақшбандия” (Асослар ва рашҳалар)ни ўқиб, мулоҳаза этар экансиз, юқоридагиларга муносиб шарҳлар баробарида тасаввуф тавсифи, тариқат йўли, пир улуғлиги, мурид холислиги кетма-кетлик билан садафдек тизилганига иқрор бўласиз. Нафл ибодатлар: намоз ва рўза ҳақидаги баёнлар жамликда Аллоҳ ризолигини топишга им-кон ва восита эканини аниқ далилларда ҳис этасиз. Рашҳалар далилли тасдиқ, Хатми хожагон ўтмиш азизлардан маънавий мерос эканига муҳаббат орттирасиз.\n“Етти пир” (Дунё муршидлари) – аввалги китобнинг мантиқий давоми. Унда Хожагон–нақшбандия урфони ва таълимоти мақсад ва моҳияти ягона халқада жамланганини ҳис этасиз.\nМуаллиф бу таълимларда авлодлари йўлидан бориб, илм ва малака ҳосил этган тариқат аҳлидан ҳисобланади. Узоқ йиллар мобайнида арабча, туркийча ва форсча тил билишлари сабабидан салафи солиҳинларнинг муқаддам ёзилган асарларини қунт билан ўрганган.\nУчинчи китоб – “Тасаввуф ва нақшбандийлик” (Манбалар ва ҳикматлар) тариқат аҳли асарларидан қилинган таржималари жамланмаси бўлиб, фикриятидаги уйғунликларни асл манбалардан далолат этади.\nОлим тасаввуфшунос сифатида узоқ йиллардан буён тадқиқотлар олиб боради. 2004 йили “Мовароуннаҳр” нашриётида чоп этилган нақшбандия тариқатининг улкан пири муршиди Умар Форуқ Сайдо ал-Жазарийнинг “Тасаввуф сирлари” китоби таржимасига ёзган сўзбошисида: “Тасаввуф ботин илми, айни пайтда юксалиш ва камолот йўли бўлганидан ҳар бир даврда унинг тарафдорлари қатори, инкор этувчилари мавжуд бўлган. Бу соҳага оид ранг-баранг таъриф-тавсифлардан биламизки, тасаввуф асрор илми, кўнгил илми ва ҳамма уни бирдай тушунавермайди”, деб таъкидлаганлари бежиз эмас.\nТасаввуф ақлу тафаккурни чархловчи, эзгу туйғуларни ўстирувчи, инсон ботини ва зоҳирини покловчи, мардлик ва жасорат ҳиссини оширувчи, қабиҳ йўллардан қайтариб, яхшилик сари бошловчи, ватанпарварлик, халқпарварлик ҳиссини уйғотувчи муқаддасликларга эга. Бу ҳақиқатни биргина Шайх Нажмиддин Кубро мисолида англаб етиш мумкин.\nЧингизхон лашкари Хоразмга яқинлашганда, Муҳаммад Хоразмшоҳ қўрққанидан қочиб кетади.\nЮрт эгасиз қолади. Шайх воқеликларни таҳлил этиб, муридларига мурожаат этади: “Бу бало Машриқу Мағрибни яксон этади, ёндириб кул қилади. Сизлар ҳар бирингиз ўз юртингизга боринг, ўз жонингизни асраш пайида бўлинг”. Асҳоблари: “От-уловлар тайёр, агар биз билан кетишни ихтиёр этсалар, маъқул бўларди”, дейишсалар-да, шайх Нажмиддин Кубро қатъий: “Мен бу ерда шаҳид бўламан, менга Хоразмни тарк этишга рухсат йўқ”, деганлар.\nБиргина ушбу мисол тасаввуф нима, деган саволнинг ойдин жавоби бўлиб, бу таълимотни кенг ва баралла ёйиш заруратини англатади. Тасаввуфни инкор этувчи ёки чала тушунчада баҳоловчиларга ўринли жавоб ҳам бўлади. Демак, тариқатлар ва пири муршидлар ҳақидаги китоблар Қуръони карим ва суннати сания йўлидаги эҳтиёж манбалардир. Назарда тутилган китоблар эса диний таълим берувчи ўқув юртлари талабалари учун дарслик ёки муҳим қўлланма даражасидаги асарлар эканлиги, шунингдек, соҳага қизиқувчилар ва мухлислар учун муҳим дастур эканлиги билан ҳам эътиборга молик.\nСуюндик МУСТАФО НУРОТОИЙ,\n“Ҳидоят” журналининг 2020 йил 8-сонидан\nОмонликка қандай эришамиз?\n“Жунуб киши ювинишни намоз вақтигача кечиктирса гуноҳкор бўлмайди” (“Фатавои Ҳиндия”, “Муҳит”).\nعَنْ عَمَّارِ بْنِ يَاسِرٍ قَالَ: ” رَخَّصَ رَسُولُ اللَّهِ صَلَّى اللَّهُ عَلَيْهِ وَسَلَّمَ ، لِلْجُنُبِ ، إذَا أَرَادَ أَنْ يَنَامَ ، أَوْ يَشْرَبَ ، أَوْ يَأْكُلَ ، أَنْ يَتَوَضَّأَ وُضُوءَهُ لِلصَّلَاةِ “.\nАммор ибн Ясир разияллоҳу анҳумодан ривоят қилинади: “Пайғамбаримиз саллаллоҳу алайҳи васаллам жунуб киши ухламоқчи бўлса, ёки еб ичмоқчи бўлса, худди намозга таҳорат қилганидек таҳорат қилиб олишга рухсат бердилар”.\n“Жунуб киши таҳорат қилмасдан ҳам ухлаши ва яна хотинига қўшилишининг зарари йўқ, лекин шу ишларни таҳорат қилгандан кейин қилса, яхши бўлади” (“Фатавои Ҳиндия”, “Сирожул Ваҳҳож” ). Валлоҳу аълам.


«ВЕЧНИЙ» МОШИН - «ХАЛҚ ОВОЗИ» - Тожикистон Республикаси Ҳукуматининг ӯзбек тилидаги расмий нашрияси\nЧоп этилган 15 Июн 2017\tКӯришлар: 674\nЭнди даврлар ўтаверар экан, Шўролар Иттифоқи тарқаб кетди. Ўтган асрнинг тўқсонинчи йиллари бошида иқтисодий инқироз ҳукмронлик қила бошлади. Ўша йилларда Боймуҳаммад Ниёзов «Запорожец» сотиб олди. Уни ҳозирги ёшлар кўрмаган бўлса керак. Кичкинагина, арзонгина машина.\nҲофизнинг ўғли Нурмуҳаммад эски «Запорожец»нинг у ёқ-бу ёғини айланиб кўриб, отасини мақтай кетди:\n- Дадажон, дидингизга, узоқни кўра олишингизга қойилман…\n- Ҳа, энди, - камтарона сўз бошлади Боймуҳаммад ака. – Енгилгина. Худди велосипед ҳайдагандек осонгина ҳайдаб юраверасан.\n- Дадажон, узоқни ўйлаб, яхши иш қилибсиз. Биласизми, шунча машина миндингиз, лекин «вечний»сини энди олдингиз.\n- Бу нима деганинг, ўғлим? - таажжубланди ота.\n- Чунки бу алмисоқдан қолган машинани ҳеч қачон, ҳеч кимга сота олмайсиз. У - «вечний» машина…\n«ФАРҚИ ЙЎҚ ЧОЙ»\nҚишлоғимизда тўй-маъракалар бўлса, ўзимни нуроний отахонлар даврасига ураман. Қарияларнинг хизматини қилиб, дуоларини олсам, баҳри-дилим очилиб кетади. Енгил ҳазиллар қилиб, кулдираман, ўзлари айтмоқчи, уларни ёшартираман.\nМаъракалардан бирида қишлоғимизнинг табаррук отахонларидан Абдували бобо менга иш буюриб қолди:\n- Ғайратжон, ўғлим, битта чой дамлаб кел.\nАйтганларини қилдим. Чойни уч марта қайтариб, пиёлага бир хўплам қуйиб ичдим-да, кейингисини бобога узатдим. Абдували бобо пиёладаги чойга тикилиб:\n- Ўғлим, бу қанақа чой, қорами, кўкми? - деди.\n- Бобожон, рангига қаранг, ўзи тайин-ку, - дедим мен.\n- Кўзларим хира бўлиб қолган, болам. Рангидан ажрата олмайман.\n- Унда ҳидлаб кўринг, бўлмасам…\n- Э, болажоним-а, ҳидидан билсам, сендан сўрармидим.\n- Ундай бўлса, бир ҳўплам ичиб кўринг, мазасидан биласиз, қўясиз.\n- Ёшинг саксондан ошгандан кейин, маза нималигини ҳам билмай қоларкансан, киши.\n- Ие, бобожон, рангидан, ҳидидан, ҳатто, мазасидан билмасангиз, қорами, кўк чойми сизга нима фарқи бор?\n- Нима дединг, ўғлим?\n- Бу айни сизбоп чой деяпман. Чойнинг энг янги, энг яхши тури – «фарқи йўқ чой», дейдилар буни.\nБобо чойни ҳўплаб-ҳўплаб ичиб, оғзида қолган тўртта тишни кўрсатиб, жилмайди.\nБугун: 19-01-2020 05:10:53


Рангларга ажратилаётган мактаблар, сифати ошмаётган таълим ва мотивациясиз шаҳар ёшлари — Шерзод Шерматов билан суҳбат\n07:33 / 20.01.2021\nБугун мактаб таълими ҳақида кимдан фикрини сўраманг, у албатта таълимдаги сифат пастлигидан шикоят қилади. Ҳақиқатда, бугун мактаб таълимини ривожлантириш бўйича кўплаб таклифлар, лойиҳалар ва экспертлар фикрлари айтилаётганига қарамай, улар дарс жараёнларига кириб бормаётгандек.\nБиз мавзу атрофидаги шу каби кўплаб саволлар юзасидан халқ таълими вазири Шерзод Шерматов билан интервью уюштирдик.\n— Шерзод ака, назаримда, мактаб таълимидаги сифатнинг пастлигига йиллар давомида пайдо бўлган турғунлик ҳам сабаб. Яъни ўқитиш жараёнини яхшилаш бўйича жуда кўп таклифлар айтилмоқда, лекин жойларда деярли барча ўқитувчилар эски қолипда ишлашни давом эттирмоқда.\nХўш, экспертлар, чет эллик мутахассислар, ўзимизнинг мутахассислар таклиф қилаётган янгиликларнинг амалиётга кириб боришида нималар тўсиқ бўлмоқда?\n— Мактаб таълими деганда барибир ўқитувчи назарда тутилади. Бу тизимда ярим миллионга яқин ўқитувчи ишлайди.\nУч-тўрт йил аввал ўқитувчидан дарс сифатини талаб қилиб бўлмас эди. Чунки ўқитувчи ўзининг ишидан бошқа барча иш билан шуғулланар, қоғозбозликка кўмилган эди.\nЎқитувчидан вақтида пахтасини териш, кўчасини супуриш ва шу каби бошқа ишлар натижаси сўралган холос. Ўша пайтда ўқитувчилар орасида «болалардан озод қилиб қўйсангиз, ҳамма ишни бажарамиз», деган истеҳзоли гаплар бўлган.\nАммо президент Мирзиёев иқтидорга келгач, бу тизимда ўзгаришлар кузатилди. Яъни тизимга ўқитувчи ўзининг ишини қилсин, деган ғоя қайтди.\nАлбатта, бунга келиш ҳам осон бўлаётгани йўқ, яъни ўқитувчиларни қандайдир дала ишлари, ёки ўзига тегишли бўлмаган ишларга жалб қилиш каби ҳолатлар ҳамон бор. Ва ОАВ ёрдамида бу каби ҳолатларни ҳам йўқ қилишга ҳаракат қилиняпти.\nҲозир ўқитувчи дарсга қайтди – бу яхши, лекин эндиликда яна бир муаммо бор. Ўқитувчиларнинг ҳаммаси ҳам дарс жараёнларида сифатни қандай ошириш борасида фикр, тушунчага эга эмас.\nШу боис, биз яқиндан мактабларни таълим сифатига қараб тўқ қизил, оч қизил, сариқ ва яшил рангда таснифладик. Бунда бирорта ҳам ўқувчиси ОТМга кирмаган мактаблар тўқ қизил рангда, 10 фоизгача ўқувчиси ОТМга кирган мактаблар оч қизил, 30 фоизгача ўқувчиси ОТМга кирган мактаблар сариқ ва ўқувчиларининг ОТМга кириш кўрсаткичи 30 фоиздан ошган мактаблар яшил рангда белгиланди.\nБиз эндиликда қизил рангга олинган мактаблар билан кўпроқ ишлаяпмиз. Ҳозир республика миқёсида 692та шундай мактаблар бор.\n— Ўқитувчиларнинг ҳаммаси ҳам дарс жараёнларида сифатни қандай ошириш борасида фикр, тушунчага эга эмас, дедингиз. Уларнинг малакасини ошириш бўйича нима иш қилиняпти?\n— Мактабларда айнан малакали ўқитувчиларга талаб жуда юқори. Лекин ушбу графикда кўришингиз мумкинки, атиги 3 фоиз ўқитувчи олий тоифага, 11 фоизи эса биринчи тоифага эга. Яъни, умумий 14 фоизгина ўқитувчини яшил категорияга ажратсак бўлади.\nБулар нафақат мактаб директори томонидан эъзозда, балки ота-оналар ҳам айнан шундай малакали ўқитувчиларни репетитор сифатида қўшимча дарс беришга кўндиришга ҳаракат қилишади.\nҚизил категориядаги мактабларга борилса, аксариятида умуман олий тоифали ўқитувчи йўқ экани кўринади. Аксинча, яшил категориядаги мактабларда олий ва биринчи тоифали ўқитувчилар ҳам нисбатан кўпроқ бўлиб чиқяпти.\nЭнди, қуйироқдаги графикка эътибор берсангиз, яшил категорияли ўқитувчилар «педставка»га нисбатан кўп эмас, аксинча жойларда уларга талаб жуда юқори.\nҚизил категориядаги, яъни тоифасиз ўқитувчилар орасида ва умуман олий таълимда ўқимаган ўқитувчилар орасида айнан бир ўқитувчи ўрнида бир неча ўқитувчи ишлаётгани графикдан яққол кўринади. Бунинг натижасида уларнинг ҳақиқатда олаётган ойлиги ҳам анчагина камаяди. Ушбу қизил категориядаги ўқитувчилар умумий ўқитувчиларнинг ярмидан кўпини ташкил этади. 80 минг ўқитувчи кўпроқ дейилгани ҳам айнан ушбу қизил категориядаги ўқитувчилар орасидадир.\nШу сабабли, қизил категориядаги ўқитувчиларимиздан кўпроқ ўз устиларида ишлаб, ўз фанларини чуқурроқ ўрганиб, навбатдан ташқари малака тоифа имтиҳонларидан ўтиб, ўз тоифаларини оширишларини сўраймиз. Шу орқали уларнинг ойлик маошлари ҳам ошади. Тоифасиз ўқитувчи ва олий тоифали ўқитувчи ойлиги орасидаги фарқ ҳам анчагина, шунингдек, хабарингиз бор юқори тоифали ўқитувчидан соат ортиб қолсагина пастроқ тоифа ўқитувчига бериладиган тартиб жорий этилмоқда. Бу эса малакали ўқитувчининг ойлиги яна ошишига ёрдам беради. Бундан буёғига ҳам ойлик ошириш бўйича сиёсат юқори малакали ўқитувчи билан тоифасиз ўқитувчи ойлиги орасидаги фарқни оширишга қаратилади.\nЎқитувчи бошқа туманга ишлаш учун борганига 50 фоиз, бошқа вилоятга борганига эса 100 фоиз қўшимча тўланиши ҳам фақат олий ва биринчи тоифали ўқитувчиларга тааллуқли бўлгани ҳам бундай ўқитувчиларимиз ўз устиларида ишлашлари учун қўшимча стимул бўлади деб умид қиламиз.\nЎқитувчининг ўз касбини ҳамда болаларни севиши, ўз малакасини доимий ошириб бориши энг муҳим масаладир ва қолган ташқи факторлар иккиламчи. Масалан, яқинда Булунғур туманидаги 2 та тўқ қизил категориядаги мактабларга ташрифимиз чоғида шунга гувоҳ бўлдикки, аввало, уларнинг моддий техник ҳолати ўша тумандаги яшил мактабникидан яхшироқ экани, ҳамда қизил мактаблар битирув синфларидаги ўқувчилари сони 15,16 ва 19 нафарни ташкил этгани ва аксинча яшил мактабда ўқувчилар сони синфда бундан анча кўп бўлган.\nҲозир эса ўқитувчидан фақат ўз устида ишлаш, ҳамда ўқувчиларнинг натижага эришишларига ҳаракат қилиш талаб этилади. Ҳозирнинг ўзидаёқ, дарҳол қизил категориядаги ўқитувчига чора кўрилсин деб айтилгани йўқ. Асосий мақсадимиз таълим сифатини оширишга биргаликда ҳаракат қилиш. Ўқитувчилар орасида ҳам соғлом рақобат шаклланиши барча мактабларда таълим сифати ошишига ёрдам беради.\n—Ўқувчининг мактабда яхши билим олиши ўқитувчининг қай даражада мотиватор эканлиги ва болага берадиган мотивациясига ҳам боғлиқ.\n— Ҳа, юқорида Булунғур тумани мисолида тўқ қизил рангдаги мактабларга борганим ҳақида гапирдим. Ўша туманда биттагина яшил мактаб бор экан. У бечоранинг иссиқлик тизими ҳам яхши ишламас экан. Чунки борганимизда совуқ хонада ўтирдик.\nУ ерда фидойи ўқитувчилар бор. Шунинг учун ҳам ҳамма нарса ва ҳар доим ҳам моддий техникага боғлиқ бўлавермайди. Албатта, таълим олишга шароит бўлиши керак. Аммо булар бўлди дегани таълим сифати яхшиланди дегани эмас. Энг асосий масала ўқитувчида ва у бера оладиган мотивацияда.\nИкки йил аввал Нобел мукофотини олган иқтисодчилар таълимнинг қайси йўналишига пул ажратса яхши бўлиши борасида тадқиқот ўтказиб кўришган.\nБунда дейлик, 1 доллар бино таъмирига, 1 доллар болага компютер олиб беришга, 1 доллар ўқитувчининг ойлигини оширишга ва яна 1 доллар боланинг таълимга бўлган мотивациясини оширишга сарфланган. Натижалар шуни кўрсатдики, боланинг мотивацияси учун сарфланган пул бошқаларига қараганда 15 баробар кўп фойда келтирган.\nУзоқ қишлоқлардаги мактабларга кўп борамиз. Эътибор берганим, у ерларда болалар кўпроқ ўқишга ҳаракат қилади. Жуда бўлмаса, шу оғир шароитдан чиқишга ҳаракат қилади.\nҚишлоқлардаги болалар Тошкентга бориб ўқийман, дея ҳаракат қилади. Бу ҳаёт учун курашдаги энг катта йўналиш.\nЭнди Тошкентдаги ўртача шароитли оилани олайлик. Бу ерда ота-она боласи учун ҳамма нарсани қилиб берган. Айнан ота-она боласи учун машина олиб беради, уйлантириб қўяди. Уйлантиргандан кейин ҳам ўзи боқади. Шу сабаб болада мотивация бўлмай қолган.\nТошкентлик болалар мендан хафа бўлмасин, ўзим ҳам тошкентлик, эски шаҳарликман. Кўпчилик тошкентлик ёшларнинг ҳаётда мотивацияси йўқ. Чунки уларнинг ҳамма нарсаси бор. Шунинг учун ҳам биз болага мотивация бериш йўлларини ўйлашимиз керак.\nЯпонларда шундай мақол бор: «Агар кимдир ўз ҳаракатлари орқали яхши натижаларга эришса-ю, лекин уларнинг фарзандлари кайф-у сафо билан овора бўлса, уларнинг набиралари тиланчилик қилади». Яъни бу ҳам ўртаҳолдан сал яхшироқ яшайдиган оилаларга тегишли масала.\nКўпчилик ота-оналар катта ишларда ишлайди, лекин уларнинг оилага келишга, боланинг ёнида бўлишга вақти йўқ. Оқибатда улар боласига берадиган меҳрни пул билан компенсация қилишга ҳаракат қилади. Кўп пул беради, совғалар олиб беради. Натижада «олтин бола» шаклланади.\nШу муҳитда ўсган «олтин бола» табиийки, ўз вақтини кафе, ресторан, чойхона, тоғ ва бошқаларга бориш билан ўтказади. У бориб-бориб ота-онасини шарманда қиладиган болага айланади.\nАмерика Қўшма Штатларида ҳам жуда кўп миллиардерлар бойлигининг катта қисмини хайрия фондларига ўтказади. Чунки, улар топган пулнинг ҳаммаси боласига қолса, дангаса бўлиб қолишидан қўрқади.\n— Кўпчилик ўқитувчилар фикрича синфларда болалар сонининг ҳаддан зиёд кўплиги муаммоли вазият экан. Бу ҳақли эътироздек туюлади. Чунки болаларнинг билим олишга интилиши ва иштиёқи ҳам бир-биридан кескин фарқ қилади.\nАйтинг-чи, халқ таълими тизимидан яқин йиллар ичида мана шу борада қандайдир ислоҳотлар кутишимиз мумкинми?\n— Кўп нарса пулга боғлиқ. Оддий бир мисол. Биз шу масалада икки, учта таклиф билан чиққанмиз. Лекин ҳар бир таклифнинг орқасида ҳам пул туради.\nҲозирги вақтда битта синфда болалар сони 35та бўладиган бўлса-ю, уни 24тага камайтирмоқчи бўлсак, йилига ўртача 9 трлн қўшимча пул керак. Агар бюджетимиз 20 трлн сўм бўлса, яна 9 трлн керак бўлади. Бу жуда катта пул.\nХудо хоҳласа, бунга ҳам келармиз, лекин шу пулни берди дегани сифат ўсиб қолишини ҳам англатмайди. Сабаби юқоридаги ҳолат. Яъни бизда яхши ўқитувчиларнинг ўзи етишмайди.\nМен сизга юқорида яшил категориядаги ўқитувчиларнинг фоизини айтдим. У атиги 14 фоиз. Бу дегани синф сони кўпайтирилса, ўқитувчи сони ҳам кўпайиши керак.\nЯна Булунғур тумани мисолида гапираман. Ўша жойда тўқ қизил рангга олинган икки мактабнинг бирида ўқувчилар сони 15та, иккинчисида 16та экан. Шу икки мактабнинг бирорта ўқувчиси ҳам ОТМга киролмаган. Ҳар доим ҳам 15та, 16та ўқиди дегани сифатли ўқиди дегани эмас.\nМен ҳам синфларда ўқувчи сони камайиши тарафдориман, лекин бу нарса иқтисодиётимизга боғлиқ. Биз ижро этувчи ҳокимият фақат ажратилган бюджет доирасида ишлаймиз.\nБиз ажратилган бюджетни сифатли сарфламоқчи бўлсак, сифатли ўқитувчини тайёрлашга ва уларнинг сонини кўпайтиришга эътибор қаратишимиз керак.\n— Педагогика университетларини битириб ўқитувчиликка келаётган ёш кадрлар сифати сизни қониқтирадими?\n— Университетларни хафа қилмоқчи эмасман, лекин йўқ.\nФикримни иккита факт билан келтираман. Биринчиси, университетларнинг миллий рейтингида педагогика йўналишидаги олий таълим муассасалари доим энг пастда бўлиб келяпти. Шунинг ўзи саволингизга жавоб бўлади.\nИккинчи факт, рус тилини ўқитиш учун россиялик мутахассисларни Ўзбекистонга олиб келганимизда кўринди. Бу жараёнда биз 4 мингдан ортиқ ўқитувчиларимизнинг рус тили бўйича билимини текширдик. Натижалар шуни кўрсатдики, ёши катта ўқитувчиларнинг билим даражаси билан ёш, ОТМни энди битириб келган ўқитувчиларнинг билим даражасида ер билан осмонча фарқ бор.\nШунинг ўзини ҳам педагогика университетларини битириб келган ёш кадрларнинг натижаси деб билса бўлади.\nМен педагогика университетларини ёмонлаш мақсадида гапирмаяпман. Бунинг ҳам бир нечта объектив сабаблари бор.\nБиласиз, Ўзбекистон мустақил бўлганидан кейин «бозор иқтисодиёти» дейилди-да, зиёли одамларнинг жамиятда обрўйи кетиб қолди. Академиклар ҳам керак бўлса, бозорга чиқиб савдо ёки таксистлик қилди. Жамиятда қадриятлар ўзгариб кетди.\nАвваллари ёшлар олим ёки профессор бўламан, деган бўлса, ҳозирги ёшларнинг фикри савдо-сотиқ, бизнес очиш.\nБу бир категория бўлса, иккинчи категория уларни текширувчилар: солиқчи, божхоначи, прокурор, ДХХ.\nОдамзод шундай – кўргани бўйича баҳо беради. Ёшлар ҳам фикрлайди. Кимнинг уйи чиройли? Ким яхши автомобилда юради?\nШу маънода йиллар давомида зиёли кишининг жамиятдаги қадри тушиб борди. Мен ўтмишга тош отмоқчи эмасман, шунчаки муаммонинг ҳақиқий сабабларини санаяпман.\nЙиллар давомида ўқишга кириш учун энг кўп номзодлар Тошкент давлат юридик университетига бўлиб келди. Унга киришнинг кўчадаги «ставка»лари ҳам энг баланд бўлиб келди. Педагогиканики эса энг паст.\nДемак, яхши ўқийдиган, ҳаракатчан ёшлар ҳуқуқшунослик, иқтисодиёт, молия каби йўналишларга кетаверди. Ҳеч қаерга киролмайдиганлар эса педагогикага келди. Шу ҳолатнинг ўзида биринчи саралаш.\nКейингиси педагогика университетларини энг юқори натижа билан битирган ёшлар ҳам мактабдан бошқа ҳамма жойга бориб ишлади.\nЙиллар давомида шундай бўлиб келди. Педагогикани энг паст натижа билан тугатганлар мактабларга бориб дарс берди. Табиийки, мактабларда ҳам билим бериш даражаси тушиб борди. Шунча йиллик ишларнинг натижасини ҳозир кўриб турибмиз.\nҲозир бу циклни 180 даражага ўзгартириш учун ҳаракат қиляпмиз. Бу озми-кўпми ўз натижасини беряпти. Масалан, 2-3 йил аввал мактаб болаларининг аксариятидан «ўқитувчи бўласанми?», деб сўралса «йўқ» жавобини берарди. Уларнинг ота-онаси ҳам йўқ дерди. Энг ёмони ўқитувчиларнинг ўзидан фарзандингиз ўқитувчи бўлишини хоҳлайсизми, деб сўралса, улар ҳам йўқ дерди. Эндиликда вазият аста-секин ўзгаряпти.\n— Мактаб таълимида сифатни ошириш учун жойлардаги бошқарма ва бўлимлар обрўйини ошириш ҳам жуда муҳим.\nЯқиндан тизимдаги бошқарма ва бўлимлар вилоят ҳамда туман ҳокимлари бошқарувига берилди. Яъни, эндиликда Халқ таълими вазирлигининг бошқарма ва бўлим раҳбарлари ҳокимларга маслаҳатчилик қиляпти.\nАйтинг-чи, шахсан сизни бу ўзгариш қониқтирдими? Чунки жойларда айрим ҳокимларнинг аввало ўзида билим ва тарбия масаласи бироз оғир.\n— Бутун дунёда вилоят ва туман ҳокими биринчи навбатда мактаб таълими, яъни ижтимоий соҳа билан шуғулланади. Бизда эса ҳокимлар йиллар давомида пахта билан шуғулланиб келди. Уларга фақат пахтадаги натижаси учун баҳо қўйилган.\nАвваллари ҳокимларнинг ўзида мустақил пул ҳам бўлмасди. Ҳамма пул марказда эди. Шунинг учун ҳокимлар бирор иш қилмоқчи бўлса, бунга кимдандир мажбурлаб пул оларди.\nҲозирда уларнинг қўлида кўпроқ пул қолдириш сиёсати бўляпти. Эндиликда ҳокимларнинг рейтингига мактаблардаги сиёсати ҳам таъсир қилади. Бундан буёғига қайси ҳоким мактаб билан ишласа – яхши ҳоким, қайси бири ёрдам бермаса – ёмон ҳоким.\nҲозирги ҳокимларнинг тўрт йил аввалги ҳокимлар билан анча фарқи бор.\nТўғри, қайсидир ҳокимларнинг баъзида ҳақоратли аудио ва видеолари чиқиб қоляпти. Бундай ҳолатларда айбдорлар жазоланиши керак. Жамият шаклланиши керак.\nУмуман ҳокимият тизимларининг реформаси бўйича президент ўз мурожаатномасида айтди. Масалан, эндиликда ҳокимлар маҳаллий кенгашларга ҳисобот берадиган даражага чиқиши керак. Унга борилади ҳам.\nЛекин мактабни ҳокимиятдан ажратиб бўлмайди. Чунки мактабларнинг жуда кўп молиявий масалалари ҳокимиятларга боғлиқ. Масалан, мактабларнинг ойлиги республика бюджетидан берилади.\nИнвестиция дастури бўйича мактабларни қуришга пул ажратилади ва буни ҳам ҳокимият қошидаги ягона буюртмачи хизмати қилади.\nВазирлик тизимидаги бошқарма ва бўлим бошлиқлари ҳокимларга маслаҳатчи қилинишининг сабаби ҳам шундаки, улар масалани бемалол ҳокимларга олиб кира олсин.\nҲозир ҳокимларнинг ўзида пул ресурси ҳам бор. Кимдир унга автомашина харид қиляпти. Тушунган ҳокимлар эса мактабларни тўғрилаяпти.\nСуҳбатни тўлиқ ҳолда юқоридаги видео орқали томоша қилишингиз мумкин.\n«75 км йўл босиб, дарс бергани бораман» — Ишга ҳар куни поездда қатновчи наманганлик муаллим\n11:39 / 26.02.2021\nAmerican Councils Ўзбекистонга яна мингга яқин тилшунос мутахассисларни юборади\n14:17 / 25.02.2021\nХалқ таълими вазирлиги яхши иситилмаётган мактаблар ҳақида хабар беришни сўради\n11:09 / 25.02.2021\nTIMSS тадқиқоти учун мактаблар тасодифий танлаб олинади — Таълим инспекцияси


Бўлғуси шифокорлар қўшимча имтиҳон топширади\n2019 йилдан бошлаб тиббий олий ўқув юртларига ўқишга қабул қилинадиган шахслар қўшимча имтиҳон топширишади. Буни ҚР Соғликни сақлаш вазири Елжан Биртанов Ҳукумат йиғилишида маълум қилди.\n– Хорижий давлатларнинг ўқув юртлари билан стратегик ҳамкорлик давом этмоқда. 2019 йилдан бошлаб тиббий олий ўқув юртларига талабаларни саралаб олиш учун қўшимча имтиҳон ўтказиш қонунлаштирилади. Келаси йилдан давлат гранти асосида ўқиган барча кадрлар 3 йил давлат тиббиёт ташкилотларида ишлаб беради, – деди Соғликни сақлаш вазири.\nУнинг таъкидлашича, қатор минтақаларда соғликни сақлаш соҳасида кадрлар етишмаслиги долзарблигича қолмоқда.\n– Бунинг асосий сабаби – минтақаларда ёш мутахассисларга ижтимоий қўллов тадбирларининг камлиги. 2017 йили маҳаллий ижро органлари ёш мутахассисларнинг 44 фоизигагина ижтимоий қўллов кўрсатган, – деди Е. Биртанов.\n“Жанубий Қозоғистон” мухбири, 2018-07-21, 12:47 190


Янгиланаётган даврда – янгича фаоллик билан | "Адолат" СДП\nЯнгиланаётган даврда – янгича фаоллик билан\nЎзбекистон “Адолат” СДП Қашқадарё вилоят ташкилотлари томонидан сиёсий куч ташкил этилганлигининг 25 йиллиги олдидан “Эркинлик, адолатлилик ва бирдамлик учун” шиори остида маданий-маърифий тадбирлар бўлиб ўтмоқда. Бугун ана шундай учрашув Ўзбекистон “Адолат” СДП вилоят ва Китоб туман Кенгаши томонидан туман маданият бўлими тадбиргоҳида “Инсон ҳуқуқлари энг олий қадрият” мавзуида ташкил этилди.\nТадбирда маҳаллий Кенгаш депутатлари, фаоллар, хотин-қизлар ташкилотлари, Ёшлар Иттифоқи, маҳаллалар аъзолари, таълим, тиббиёт муассасалари ходимлари, кенг жамоатчилик ва оммавий ахборот воситалари вакиллари қатнашди.\nКун тартибидаги масала юзасидан партиянинг вилоят Кенгаши раиси, халқ депутатлари вилоят Кенгаши депутати Рўйиддин Раупов маъруза қилди.\n— Ўзбекистон “Адолат” СДП вилоят Кенгаши ўз фаолиятини 1996 йил сентябрь ойида бошлаган,-деди Рўйиддин Раупов.-Ўша йиллари партиямиз сафларида саноқли аъзоларимиз бор эди. Фаолларимиз ўз вақтида партиямизнинг ўз олдига қўйган мақсад ва вазифаларини, келгусидаги ғояларини аҳолига кенг тушунтирдик. Партиямизнинг инсон ҳуқуқ ва эркинликларини таъминлаш борасидаги ислоҳотларга қўшаётган улуши, фуқароларнинг ҳуқуқларига ҳурмат ила ёндашув зарурлигини кенг тарғиб этдик. Инсон ҳуқуқлари энг олий қадрият эканлиги ва жонажон юртимизда барча миллат ва элатларнинг умумий манфаатига мос келадиган демократик тамойилларга асосланган адолатли фуқаролик жамияти қуришда фаол иштирок этдик. Айниқса, барча жабҳада адолатни қарор топтириш, ошкораликни, аҳоли ўртасида ижтимоий адолатни таъминлаш борасидаги саъи ҳаракатларимиз ҳам сафларимиз сон ва сифат жиҳатидан ўсишини таъминлади. Партиямиз ташкил этилганлигининг 25 йиллиги нишонланаётган ҳозирги кунда вилоят партия ташкилотларимизга 36 мингдан ортиқ аъзо уюшган. 2019 йилда бўлиб ўтган сайловларда вилоят тарихида илк маротаба партиямиздан Олий Мажлис Қонунчилик палатасига\n3 нафар, халқ депутатлари вилоят Кенгашига эса 9 нафар депутатлар сайланди.\nТадбирда ҳуқуқшунос Дилрабо Чориева, Норсафар Норматов, партия вилоят Кенгаши раиси ўринбосари Абдулазиз Абдиев, халқ депутатлари вилоят Кенгаши депутати Эркин Тўхтаевларнинг ҳам маърузалари тингланди.\n— Инсон ҳуқуқларини таъминлашда ва ҳимоя қилишда мамлакатимизда амалга оширилаётган суд –ҳуқуқ ислоҳотлари юксак инсонпарварлик руҳи билан ҳамоҳанглигини эътироф этиш жоиз,-деди ўз маърузасида Дилрабо Чориева.-“Адолат” СДП томонидан суд-ҳуқуқ тизимини босқичма-босқич ислоҳ қилишга жуда катта эътибор берилаётганлиги ва янги қонунлар яратишда ташаббускор бўлинаётгани эвазига қамоққа олишга санкция бериш ҳуқуқининг прокуратурадан судларга ўтказилиши, ўлим жазосининг бекор қилиниши, инсон ҳуқуқларини таъминлашда эришилган улкан ютуқларимиздан ҳисобланади.\nТадбирда мустақил Ўзбекистонимизнинг ижтимоий, сиёсий ҳаётида “Адолат” СДПнинг салмоғи ортиб бораётгани эътироф этилди. Чунки партия ўз Сайловолди дастурида таъкидлаганидек, юртимизда яшаётган фуқароларнинг фаровон ҳаёт кечиришларига хизмат қиладиган ғояларни илгари суриб, аҳолининг сиёсий, ҳуқуқий маданиятини шакллантириб, Ўзбекистонни ривожланган давлатлар даражасига кўтариш ишига халқимизни фаол даъват этиб келмоқда. Халқ эса партиямизни қўллаб-қувватламоқда.\nУчрашувда фаоллар, кенг жамоатчилик вакиллари ҳам сўзга чиқиб, партиянинг адолат йўлида олиб бораётган сермашаққат ишларида омад ёр бўлишини, “Адолат”нинг саодатли кунлари эса боқий бўлишини тиладилар.\nТадбирда бир гуруҳ фахрийлар ва фаоллар партиянинг Фахрий ёрлиқ ва эсдалик совғалари билан тақдирланди. Учрашувда “Адолат” СДПни мадҳ этувчи куй қўшиқлар янгради. Маданият ходимлари ва ёшлар томонидан тайёрлаб келинган “Адолат” СДП босиб ўтган шонли йўл лавҳаларини акс эттирувчи қизиқарли саҳна кўринишлари намойиш этилди.\nПартиянинг 25 йиллигига бағишлаб шу каби тадбирлар партиянинг Касби, Миришкор, Муборак, Яккабоғ, Шахрисабз, Чироқчи, Қамаши ва Қарши шаҳрида ҳам кўтаринки руҳда ташкил этилди.\n“Адолат” СДП Қашқадарё вилояти


Бош сахифа > Янгиликлар > Тест синовларида муҳим ўзгаришлар\nТест синовларида муҳим ўзгаришлар\nОлий таълим муассасаларида ўқишга қабул қилиш учун танловни адолатли ўтказиш, ҳақиқий билимга эга бўлган иқтидорли абитуриентларни танлаб олиш механизмлари ҳар бир давлатда ўзига хосдир. Дунёнинг ривожланган мамлакатларида бўлгани каби Ўзбекистонда ҳам олий таълим муассасаларига ўқишга қабул қилиш 1993 йилдан буён тест синовлари асосида амалга оширилмоқда.\nДавлатимиз раҳбари томонидан 2017 йил 16 ноябрда имзоланган "Республика олий таълим муассасалари бакалавриатига кириш тест синовларини ўтказиш тартибини такомиллаштириш тўғрисида"ги қарорга асосан, 2018 йилдан бошлаб тест синовлари очиқ, ошкора, шаффоф ҳолда 1 августдан 15 августгача ўтказилиши белгиланди.\nБундан ташқари, Ўзбекистон Республикаси Вазирлар Маҳкамасининг 2018 йил 3 апрелдаги "Олий таълим муассасаларига ўқишга қабул қилиш тартибини янада такомиллаштириш тўғрисида"ги қарори билан "Ўзбекистон Республикаси олий таълим муассасаларининг бакалавриатига ўқишга қабул қилиш учун кириш тест синовларини ўтказиш тартиби тўғрисидаги Низом" тасдиқланди. Мазкур Низомга асосан, тест синовлари кундузги, махсус сиртқи ва кечки (сменали) таълим шакли учун 1 августдан 15 августгача бўлган муддатда, қоида тариқасида, кунига икки сменада олиб борилиши қайд этилди.\nОлий таълим муассасаларида ташкил этилган қабул комиссияларида абитуриентлардан ҳужжатлар 15 июндан 15 июлгача бўлган муддатда қабул қилинади. Уларга абитуриент рухсатномаси, тест синовларини ўтказиш тартиби ҳақидаги эслатма ва синовлар ўтказиладиган бинонинг режа чизмаси 29-31 июль кунлари тақдим этилади. Абитуриент рухсатномасида барча маълумотлар кўрсатилади ва улар белгиланган сана ва вақтда тест синовларида иштирок этишади.\nНавоий вилояти олий таълим муассасаларига кириш тест синовлари Навоий шаҳридаги "Ёшлар" спорт мажмуасининг универсал спорт залларида ўтказилиши белгиланди. Бу ерда абитуриентлар ва уларнинг ота-оналари учун етарлича шароитлар яратилади. Ота-оналар фарзандларининг тест синови топшириш жараёнини катта мониторларда кўриб боришлари ташкил этилади. Абитуриентлар тест синовларига фақат рухсатнома ва шахсини тасдиқловчи ҳужжат билан киритилади.\nТест синовлари ўтказиладиган ҳудуд ёки бинога киришда микрокалькулятор, луғат, жадвал, китоб, уяли телефон, компьютер, телекоммуникация қурилмалари ва бошқа воситалар, шпаргалкалар олиб киришга ҳаракат қилса, олиб кирган бўлса ёки улардан фойдаланса, тест материалларини бошқа абитуриентга узатса ёки уларга ёрдам берса, материалларни бинодан ташқарига олиб чиқса, тест топшириқлари китоби варағини йиртса, ажратилган вақт тугагандан сўнг материалларни топширишдан бош тортса, жараёнда видеокузатувлар орқали абитуриентнинг тартиб ва қоидаларга амал қилмаганлиги аниқланса, у тест синовлари жараёнидан четлаштирилади. Бундан ташқари, бинога кираверишда абитуриентнинг шахси аниқланмаса ҳам у тест синовларига қўйилмайди.\nТест синовлари ўтказиладиган бинога 50 дан ортиқ видеокузатув мосламалари ўрнатилади. Бу мосламалар орқали ҳар бир абитуриентнинг ва гуруҳ назоратчисининг ҳаракатлари видеокузатув мосламалари орқали қайд қилиб борилади. Агар абитуриентнинг ёки гуруҳ назоратчиларининг тест синовлари жараёнида белгиланган тартиб-қоидаларга риоя қилмаганлиги видеокузатувда аниқланса, жавоб ҳисобга олинмайди, айбдор гуруҳ назоратчиси эса қонунда белгиланган тартибда жавобгарликка тортилади.\nТест синовлари натижалари, тест топширган куннинг эртаси куни Давлат тест марказининг dtm.uz сайтида эълон қилиб борилади.\nИшонч билан айтиш мумкинки, абитуриент фақат ўз кучига ва иқтидорига ишонган ҳолда тест синовларига пухта тайёргарлик кўрса, олий таълим муассасаларида ўқиш, талаба бўлиш бахтига эришади.\nДавлат тест маркази вилоят бўлими бошлиғи.\nКўрилганлар сони: 2963